
Det er S.U.F.O.I.s mening gennem „UFO¬ 
NYT" at fremme kendskabet til og interessen 
for, hvad der foregår på UFO-fronten. 

De i „UFO-NYT" offentliggjorte artikler 
fremtræder som bidrag til kendskabet og for¬ 
ståelsen af UFO-forskningen i dens forskel¬ 
lige former, uden at S.U.F.O.I. nødvendigvis 
anerkender de tanker, som måtte fremkomme 
heri, og uden at organisationen hæfter for de 
fremsatte meninger. 

Teknisk aktuelt 

(Ought to be tran slat ed). 

Sovjet: General Nikolai Kamanin bekræftede i en ar¬ 
tikel på 2-års dagen for Titovs flyvning, at man ar¬ 
bejder med planer om en rumstation, som den Lovell 
omtalte. Han meddelte i øvrigt, at Gagarin, Titov 
og Popovich nu er gået i rumtræning igen. 

Der går desuden stærke rygter om, at Sovjet nu i 
dette efterår vil gentage det delvis mislykkede forsøg 
med VOSTOK 5 og 6. Dennegang skal VOSTOK 7 
blive oppe i 7—8 døgn og VOSTOK 8 i 6—7 døgn. 
Hvis man i dette forsøg anvender reservepiloterne 
for Bykovsky og Tereshkova, kan man allerede nu 
sige, at kosmonaut nr. 7 vil være jagerpilot og kos¬ 
monaut nr. 8 vil være en kvindelig journalist. 

Kosmos 18 var oppe i 9 døgn, før den blev bragt 
til landing. Den 6. august opsendtes forskningsdra¬ 
banten Kosmos 19- (Den skal ikke lande). 

USA: NASA vil nu til efteråret udvælge 10—15 
nye astronauter, alle under 33 år. I forvejen har 
NASA 16 astronauter: 7 Mercurastronauter og 9, der 
blev udvalg sidste år. 

Det amerikanske luftvåben fortsætter sine spion- 
drabantopsendelser af Ferret, Sames og Discovers¬ 
typen (UFO-NYT marts 1963). Siden nytår har 
USAF opsendt 15 drabanter og fortsætter nu i et 
forøget tempo med 2 om måneden. Med hensyn til 
sine fremtidsplaner, har generaler fra USAF udtalt, 
at de har 3 mål. 

1.. En rumstation, udstyret med spionageinstrumenter, 
og små bemandede raketter, der kan opsøge og evt. 
ødelægge andre landes drabanter. 

2. Militære Teistar kommunikationsdrabanter. 

3. Navigationsdrabanter af typen Transit. 

H. S. 

Jordiske rumskibe II 
Vostok 

(Ought to be tran slat ed). 

Det 6 meter lange, cylindriske VOSTOK-rumskib be¬ 
står af to hovedbestanddele: 

1. Pilotens kabine, hvor kosmonauten befinder sig 
sammen med det udstyr, der sikrer hans levedyg¬ 
tighed, samt landingsanordningen. 


2. Instrumentsektionen, der er beregnet for placering 
af de apparater, der er i funktion under togtet 
ad banen, samt rumskibets bremseanordning. 

Det ca. 5 tons tunge rumskib opsendes med en 
ca. 350 tons tung tretrinsraket. Denne raket har i alt 
6 motorer, der i alt udøver en trykkraft på 600 tons. 
Alle motorene drives af flydende brændstof. 

Efter rumskibet er ført ud i sin bane, adskilles det 
fra bærerakettens sidste trin. For rumflyvninger af 
8 døgns varighed eller derunder er banen planlagt til 
til mellem 180 km og 250 km. Skal flyvningen vare 
længere, op til 14 dage, må banen være højere, an¬ 
tagelig mellem 200 km og 300 km. 

Rumskibets kabine er beregnet til én mand, men 
kan med få ændringer indeholde 2. Kabinens inder¬ 
side er beklædt med et hvidt kunststof. Kabinens 
yderside er dækket af et varmebeskyttende lag, der 
beskytter den under bevægelsen i atmosfærens tættere 
lag under landing. Kabinen er udstyret med 3 koøjer 
og 2 mandehuller. Koøjerne er forsynet med varme- 
bestandigt glas, og de gør det muligt for piloten at 
foretage observationer under hele flyvningen. 

I rumskibet er endvidere placeret: 

— apparater og udstyr, der sikrer den menneskelige 
organismes levedygtighed (luftkonditionering, 
trykregulering, tilførsel af føde og vand, og et 
system for at fjerne affaldsprodukter). 

— apparater for kontrollering af flugten og et sy¬ 
stem for styring af rumskibet (pilotpult, instru¬ 
menttavle, anlæg for manuel styring o.s.v.), 

— landingssystem, 

— orienteringssystem, 

— bremsesystem, 

— elektriske strømkilder, 

— varmereguleringssystem, 

— et system for autonom registrering af data om 
rumskibets tekniske funktion, 

— fjernsynssystem for iagttagelse af piloten fra jor¬ 
den, 

— apparater for registrering af menneskets fysiolo¬ 
giske funktioner, 

— radioapparatur for pilotens forbindelse med jor¬ 
den. 

Man lander på følgende måde: 

Rumskibet orienteres således, at dets bageste ende 
(den med instrumentsektionen) vender imod flyve¬ 
retningen. Den nøjagtige orientering sørger en me- 

kanisme for, der indstiller rumskibet efter Solen 
og Jordens horisont. 

Så bliver bremseraketterne affyret og instrument¬ 
sektionen, der vejer ca. 2 tons, bliver kastet af. Til¬ 
bage er nu den cylindriske kabine, som er udstyret 
med to små vinger. Kabinen vender nu således, at 
piloten flyver med ryggen i bevægelsesretningen. Selve 
landingen tager ca. 30 min., og rumskibet flyver i 
denne periode ca. 8.000 km. 

Under selve genindtrædelsen i den tættere atmo¬ 
sfære hugger og duver rumskibet som et skib i 
storm, og gule, røde, grønne og blå flammer om¬ 
giver rumskibet. Under denne tur bliver piloten ud¬ 
sat for en belastning på 8-10 G. (1 G = tyngdeacce¬ 
lerationen). 

Når rumskibet er nået ned i 8 km’s højde kan 
piloten vælge om han vil lade sig skyde ud med 
katapultsædet og lande ved siden af rumskibet i 
faldskærm, eller om han vil blive i skibet. Alle 
piloter, med undtagelse af Gagarin, sprang ud med 
faldskærm. Der er i øvrigt stærke rygter om, at 
Gagarin og Titov skal ud på en lang rumfærd sam¬ 
men. Den almindelige gætning går ud på at de skal 
op med VOSTOK 9 og 10 til foråret 1964 og blive 
oppe i 14 dage. 

Fremtidsudsigter 

Såfremt de vestlige landes efterretningstjenester 
kan dømme, er VOSTOK det eneste rumskib, som 
russerne råder over. Da man med ret stor sikker¬ 
hed ved, at russerne ikke arbejder på en måneraket 
på størrelse med den 2700 tons tunge SATURN 5, 
betyder det, at den største raket russerne kommer til 
at kunne anvende til bemandede rumfarter inden for 
en overskuelig tid er den 500 tons tunge raket, de 
anvender til MARS og VENUS forsøg. 

Denne raket kan løfte 10 tons i bane med de 3 
første trin. Normalt indgår der i disse ti tons et 4 
trin, som affyres efter 1 omgang i kredsbanen, med 
den 6-800 kg tunge rumsonde. Denne raket kan 
udmærket godt bruges til en tomandsversion af VO¬ 
STOK (ca. 1965). 

Det menes, at russernes vigtigste plan for øjeblik¬ 
ket er, at sammenkoble flere VOSTOK-rumskibe 
i en rumstation. Herfra vil de da udsende dels dyb¬ 
rumsonder, dels bemandede ekspeditioner. Det er da 
muligt, at man vil bygge en passegerversion af 
VOSTOK, som skal opsendes med den større raket. 


Fra rumstationen kan man også udsende små rum¬ 
jagere, som skal opsøge og ødelægge de amerikanske 
spiondrabanter. Men på det tidspunkt har USAF sik¬ 
kert sin egen rumstation m. jagere i funktion. 

H. S. 

Blændværk, jalousier og 
halvmasker 

Der findes et stort antal beretninger, der kun har 
glædelige ting at fortælle os om møder med UFO- 
besætninger. De fremmedes sagtmodighed, blidhed, 
etik og skønhed bliver over al måde fremholdt. Vi 
vil ikke nævne dem enkeltvis, men henvise til kon¬ 
taktlitteraturen herom. 

Så findes der beretninger, som er affattet håndfast 
og realistisk. Mens den første type oplevelser mellem 
os og de ukendte har en lignende afstand, som skil¬ 
ler os fra Paradiset, så giver den anden type os en 
følelse af vished og mulighed for orientering. 

Erfaringen viser, at UFObesætninger, hvor de be¬ 
finder sig i tjeneste, vitterligt sørger for ikke at 
give anledning til efterlysning gennem Interpol eller 
de nationale efterretningstjenester. Denne realistiske 
anstrengelse, svm end ikke kan sættes ud af kraft 
af den mest salvelsesfulde fortolkning, gør først 
disse realister virkelig sympatiske. 

UFObesætningerne anvender tre metoder for ikke 
at blive fotograferede, når de nærmer sig Jorden 
og ved møder med jordiske luftfartøjer. 

1. Mange UFOs er — for at kunne opfylde deres 
indsats — udstyret med gennemsigtige kabiner af 
transparente materialer, der tillader frit udsyn til 
alle sider. UFOpiloterne må øjeblikkeligt og uden 
forsinkelse kunne orientere sig under deres hurtige 
flyvning, hvorfor deres kabiner tillader frit udsyn 
til alle sider. Men disse transparente materialer til¬ 
lader også frit udsyn ind i kabinerne. Anbringelse 
af projektører, der lyser udad med et skarpere lys 
end dagslys, forhindrer dog, at man kan se ind i 
kabinerne udefra. Denne metode til afblænding egner 
sig fortræffeligt til at ødelægge ethvert filmmateriale. 
Intet filter kan tilbageholde dette intensive lys. 

2. Et simpelt middel, der giver frit udsyn til alle 
sider indefra, men udelukker, at man udefra kan 
se ind i kabinerne, er jalousier, hvis indstillings- 

vinkel kan ændres. Også denne metode er anvendt 
af UFOpiloterne. 

3. Endelig har man benyttet sig af halvmasker, 
der dækker enten over- eller underansigt. At den 
såkaldte rumdragt ikke tillader, at man kan se meget 
af piloten, siger sig selv. Den er dog en smule for¬ 
ræderisk, idet en fagmand kan drage visse slutninger 
af dens form. 

Det motiv, der ligger til grund for disse camou- 
fleringer, er ikke vanskelige at tyde. Vi kan uden 
videre antage, at UFObesætningerne tilbringer deres 
ferier blandt os, men også bliver sat ind her til 
løsning af andre opgaver og derfor ikke vil udsætte 
sig for at blive politimæssigt eller militært efterlyst. 

Meget tydeligere end offentliggørelse af kontakt¬ 
beretninger er de teknisk-taktiske enkeltheder, som 
viser deres forbundethed med vort liv. 

Der findes ingen stærkere myte end realiteten. 

Informationen, Wien, nr. 2.1 Siej. 


Værd at vide 

Mariner 2 har bragt det for dagen 
Under omhyggelig studium af aviserne vedrørende 
den amerikanske venussonde Mariner 2’s målinger 
måtte jeg ustandselig ryste på hovedet. 

Meldingerne erindrede mig levende om den for¬ 
virringstaktik, som så ofte har fundet sted overfor 
UFOtemaet. Hør en gang hvilke modsigende punk¬ 
ter, der er særligt påfaldende: 

1. Temperaturangivelserne svinger mellem 150 og 
450°. Et par hundrede grader synes ikke at spille 
nogen rolle. 

2. Mellem planetens sol- og skyggeside hersker en 
temperaturforskel på flere hundrede grader. Slet 
ikke sandt, siger andre aviser, der er ingen forskel. 

3. Liv er absolut udelukket, triumferer den ene avis 
og tænker herved på UFOvennernes lange ansig¬ 
ter. Liv er fuldtud tænkeligt ved andre med en 
vis overlegenhed at berette. 

4. Planetens egenrotation er så langsom, at en venus¬ 
dag varer lige så længe som et venusår. Andre 
meldinger siger, at fremtidige venusrejsende kun 
behøver at opholde sig nogle dage i mørket. 

5. Venusatmosfæren blev målt præcist og analyseret. 
Hvoraf bestod den? Spørger den nysgerrige. Den 


indeholder ikke kuldioxyd (kulsyre), er det kolde 
svar, selv om han allerede i skolen har lært, at 
man ikke skal flyve til Venus, fordi han der om¬ 
gående ville blive stikkende i det tykke kuldioxyd- 
lag. 

Nu er radioforbindelsen med mariner 2 afbrudt, 
idet dens afstand fra Jorden den 7. januar 63 allere¬ 
de var over 86 millioner km. Dermed, ærede læser, 
vil der næppe være at vente noget væsentlig fra dette 
eksperiment. Tilbage bliver kun en dum følelse og 
spørgsmålet: ville man overhovedet informere of¬ 
fentligheden om sandheden, hvis Mariner 2 virkelig 
havde fastslået liv på Venus? Vi tillader os at tvivle 
herpå. 

„Informationen", Wien, nr. 2. 

Oversætter: Siej. 

UFOs, 

massetræghed og acceleration 

Hvem der én gang har set et UFO accelerere fra 
stilstand, vil aldrig mere glemme dette syn. Det er 
en absolut spøgelsesagtig, tiltalende begivenhed. Man 
er fortrolig med hurtigtflyvende fly, man har set 
raketter stige op, men hos UFOs er det et ufor¬ 
glemmeligt og ganske andet indtryk. 

I det en øjeblik står objektet endnu for vores øjne, 
måske svinger det let eller foretager små rykagtige 
bevægelser i forskellige retninger. Man har ikke 
følelsen af en særlig stor stabilitet. I næste øjeblik 
er det borte — omgående, som om man slukkede for 
en lyskilde, og man formår næppe at sige, i hvil¬ 
ken retning det fjernede sig. 

Vore øjne kan simpelthen ikke følge de accelera¬ 
tioner, som et UFO kan udvikle. Ad radiotekniske 
veje har man kunnet måle hastigheder indtil 250 
gange jordiske hastigheder, men det behøver på in¬ 
gen måde at være den højst opnåelige hastighed. 

Ved jordiske hastigheder — også betegnet med 
„G“ — forstår man som bekendt enhver hastigheds¬ 
forøgelse, som et legeme kan opnå, når det er i frit 
fald mod Jorden. Bortset fra luftmodstand vil alle 
legemer uafhængigt af skikkelse, art og vægt falde 
lige hurtigt. 

Bortset fra luftmodstanden sætter en anden kraft 

ind som modstand mod hastigheden. Det er den så¬ 
kaldte massetræghed. Den siger, at ethvert legeme 
vil forblive i den bevægelsestilstand, som den øje¬ 
blikkelig har. Ved høje accelerationsværdier, som na¬ 
turligvis medfører udstrakte bevægelsesændringer, 
ytrer massetrægheden sig som stærk ophedning inde¬ 
fra i legemet. 

Uden modforholdsregler ville UFOerne være ud¬ 
sat for forbrænding gennem den udvendige gnidnings¬ 
modstand og gennem massetrægheden indefra. Masse- 
træghedens væsen kan man bedst forestille sig der¬ 
ved, at det accelerende legeme udvikler „en følelse“ 
for rummets geometriske beskaffenhed, mens det 
iler gennem rummet. Jo mere dette legeme gennem 
hastighedsforøgelse eller ændringer i retningen „gni- 
der“ sig mod denne rumstruktur jo varmere bliver 
det — forudsat at det overhovedet kan holde til 
denne mekaniske procedure. Selvfølgelig opstår disse 
tildragelser først ved extrem høje hastigheder og 
spontane retningsændringer. 

Ved UFOerne er betydningen heraf utvivlsom alle¬ 
rede kendt, vi vil undersøge, på hvilken måde disse 
flylegemer kan klare denne foreteelse. 

Det stærke elektriske felt, som UFOerne omgiver 
sig med, forandrer grundlæggende processen med op¬ 
hedning gennem den ydre luftmodstand. Luftmod¬ 
standen selv glider fra UFOets overflade bort i en 
bred zone af ioniserede gasser, og varmeovergangen 
bliver fordelt på uskadelig måde. Professor Hermann 
Oberth mener, at denne teknik er så resultatrig, at 
han alene derigennem mener at kune nære tiltro til 
betydningen af UFOernes elektriske felt. 

I teorien kender man også en metode, der kan 
udelukke massetrægheden i flylegemer. 

Det drejer sig om at bruge flylegemets tyngde¬ 
punkt. Hvad betyder det? 

Gennem et simpelt billede kan man anskueliggøre 
virksomheden af massetrægheden i et legemes indre. 

Man skal kun forestille sig, at kraften, som dan¬ 
nes deri, angriber midtpunktet af det omtalte legeme, 
og at alle øvrige punkter i legemet er undergivet en 
løftestangsvirken, som udgår fra legemets midtpunkt 
— det nys nævnte tyngdepunkt (også kaldet masse- 
centrum). At bortskaffe dette tyngdepunkt betyder, 
at den angribende kraft må fordeles ligeligt på alle 
massepunkter, således at en løftestangsvirkken ikke 
mere kan optræde. 

En sådan fordeling af den angribende kraft på 


alle massepunkter (atomer) i et flylegeme kan kun 
komme i stand i det såkaldte „felt“. Vi kan herud- 
af slutte, at kun udøvelse af driv- og bevægelseskræf¬ 
ter gennem sådanne felter kan give en plausibel for¬ 
klaring på UFOernes fysiske adfærd. 

Fordi alle massepunkter — af hvilke et legeme 
er sammensat — er grebet af lige store kræfter, må 
feltet trænge ind i legemets indre, hvis der f. eks. 
skal foretages et drej på 90°. Da man antager, at 
massetrægheden i et atoms indre nøjagtigt sidder i 
atomkernen, er det nødvendigt, at feltet også virkelig 
formår at trænge ind i det indre af atomet. At skabe 
felter med den nødvendige intensitet, som formår 
dette i et helt flylegeme, er næsten ufatteligt. 

Muligvis er det med en tilnærmelse til disse mu¬ 
ligheder allerede sket. Et sådant „seletøj“ på et fly¬ 
legeme gennem fysiske felter, som omfatter i det 
mindste flyets overflade symmetrisk, kunne allerede 
muliggøre flyvetilstande og bevægelsesændringer, 
som man ikke kunne opnå gennem reaktionsdrivkraft, 
som kun griber fat i tyngdepunktet. Systemer af 
denne art er allerede i arbejde. 

Nævnes må også, at UFOernes acceleration i man¬ 
ge tilfælde foregår rykvis — altså sker gennem flere 
trin. Lignede er også observeret ved forhaling — det 
omvendte af accelerationsadfærden. Det må her dreje 
sig om rykvis fremtrængen henholdsvis tilbagehol¬ 
delse i ioniserede rum, hvad også en slowmotion film 
af et lyn viser. Sikkert er det i hvert fald, at UFO¬ 
erne gennem deres suveræne operationer opnår ufat¬ 
telige høje bevægelseshastigheder. 

„Informationen", Wien, nr. 2. 

(F. pj Oversætter: Siej. 


Sund fornuft = Instinkt. 

Instinkt = Intuition. 

Intuition = Telepati. 

Tilstrækkeligt telepati = Geni! 

Livets spil er så snedigt indrettet, at når vi 
snyder i det, er det os selv, vi snyder. 

Tidens vidnesbyrd 

Det er blevet fortalt, at når denne cyklus eller til¬ 
skikkelse ender, vil der ske mange ting, og forvir¬ 
ringen mellem mennesker vil være altoverskyggende. 
Alt dette er nu i fuld sving. De fleste ledere er for¬ 
virrede. Nogle kalder det de mørke magter, vi vil 
snarere kalde det „Tavshedsgruppen“ — som består 
af mange grene af vort samfund. De anvender ethvert 
tænkeligt system for at forfalske de resultater, vor 
tid frembringer af væsentlig karakter. 

Denne gruppe kan også benævnes „de reaktionære** 
og består af flertallet af menneskeheden. De er så 
velorganiseret og anvender så pæne venskabsmasker 
mod dem, de ønsker at bruge, at de forekommer at 
være beskyttere eller virkelige guder for dem. 
Sådanne ofre vender sig mod deres bedste venner 
og imod de principper, de ellers har været loyale 
imod. 

Beviset er enestående, for når et sådant menneske 
vender de bedre principper ryggen, bliver det ar¬ 
rigt, når man forsøger at visedet, at dethartagetfejl. 

De nye livsforhold, det nu befinder sig under, er 
behagelige, og det vil kæmpe for at beholde dem. 

Den samme metode er blevet bragt i anvendelse 
for at forvirre offentligheden med hensyn til opda¬ 
gelserne stammende fra de satellitter, der er sendt 
til Mars og Venus. For det første har jeg ikke hørt 
to kommentatorer fortælle det samme, eller to of¬ 
fentliggjorte artikler indeholde de samme oplysnin¬ 
ger. Hvis vi går lidt tilbage i tiden, ser vi, at for 
ikke så længe siden blev Venus observeret fra en 
ballon under et forsøg, der svarer til det, den sidste 
rumsonde skulle fortage. Rapporten fra ballonfor¬ 
søget fortalte, at Venus havde 3-5 gange så meget 
vanddamp i sin øverste atmosfære som Jorden. På 
det tidspunkt var der en del videnskabsmænd, der 
sagde, at forholdene på Venus kunne være som i 
Florida. Dette er sandheden. Mariner rapporterede in¬ 
gen vanddampe, hvilket viser, at i det mindste det 
ene af forsøgene gav falske oplysninger. Hvis én af 
rapporterne fra Mariner II er forkert, hvordan kan 
vi så i virkeligheden fæste lid til nogen af de andre? 

Nogle satellitter har på Jorden foretaget målings¬ 
forsøg, der svarer til dem, der af Mariner II er fore¬ 
taget på Venus. Disse forsøg viser, at her ikke findes 
ilt eller liv, og dog ved vi, det er tilfældet. Tilfæl¬ 
digvis ved jeg, at Mariner II sendte oplysninger 


tilbage, der var fuldstændig forskellige fra dem, der 
blev offentliggjort. Denne oplysning fik jeg fra en 
embedsmand, der var beskæftiget med projekt Mari¬ 
ner. Dette gælder også for de oplysningers vedkom¬ 
mende, der formodedes at stamme fra Mars ved den 
for nylig foretagne ballonflyvning. 

Der er mange grunde til, at man ønsker at for¬ 
vanske resultaterne. Hvis sandheden virkelig blev 
kendt, ville nogle af vore videnskaber og samfund 
blive for tidligt bragt fra koncepterne, da så mange 
ting spiller ind. Desuden er verden ikke rede til at 
modtage den fulde sandhed. Ingen kan fremkomme 
med nøjagtige kendsgerninger, baseret på instrumen¬ 
ter, for vore instrumenter er stadig på udviklings¬ 
stadiet og er langt fra at være perfekte. Hvis en 
mands blod vil komme på kogepunktet på Venus, 
hvorfor anvender vore regeringer så så mange penge 
i forsøget på at bringe en astronaut til denne planet? 

Mange har skrevet og spurgt, hvorfor der skydes 
så meget på mig fra oppositionens side i anledning 
af dette program for højere viden. Svaret er meget 
enkelt. Man er bange for det, jeg ved. Man forsøgte 
at få mig til at ændre de oplysninger, jeg fremkom 
med i „Ombord i Rumskibe**. Man ønskede, de skulle 
passe ind i teorier fremsat af nogle videnskabsmænd 
i Boston, men jeg nægtede det. Fra den tid er mod¬ 
standen mod mig blevet forøget. 

I et angreb fornylig har man foruden at true mig 
på livet, prøvet på at ramme mig ved hjælp af 
voodoo, som de har forsøgt mod dem, der har for¬ 
bindelse med mig. Gud ske tak, at mine nuværende 
medarbejdere har været i stand til at forblive loyale. 
Jeg, til gengæld, nægter at acceptere nogle af deres 
insinuationer. Jeg har et eksempel på deres seneste 
taktik. (Fra Saucer News, James W Moseley-redak- 
tør). „For få måneder siden blev en voodoo-dukke 
modtaget her på Saucer News kontor. En lang nål 
var stukket ind, hvor hjertet skulle være, og på et 
stykke papir, fastgjort med nålen, stod der blot, „Ja¬ 
mes W. Moseley**. Dukken foregaves at være fra 
George Adamski, P. O. Box 456, Carlsbad, Califor¬ 
nien (den nye adresse er 314 Lado de Loma Drive, 
Vista, Californien). Men vi mistænker en svindler, 
(muligvis med initialerne R.O.) for at være ansvar¬ 
lig for denne lille spøg. Efter det, vi kender til 
Adamski, er han ikke typen på en person, der ville 
gøre noget så grusomt.** (Citat slut). 

Der har været en hel del mennsker, der har gjort 

ting som dette igennem mange år, og har voldt mig 
en hel del besvær. De udgør størstedelen af „Tavs¬ 
hedsgruppen" og er kendt under navnet „Ver¬ 
dens mystiske organisation". Denne er den mest ond¬ 
skabsfulde organisation i verden og formentlig an¬ 
svarlig for den dukke, der blev sendt til Moseley. På 
trods af forskellige anskuelser er Moseley og jeg 
gode venner, og han ved, jeg ikke ikke ville synke 
så dybt, for hvis jeg gjorde det, ville jeg ikke være 
mit navn bekendt i forbindelse med det arbejde, jeg 
udfører. 

Det gør mig ondt for de mennesker, der er domine¬ 
ret af denne gruppe, for loven om årsag og virkning vil 
kræve sin pris. Gloria Lee var én af deres, bevidst 
eller ubevidst, og gjorde, som de bød hende. Hun 
led under det og er nu død. Pengene gjorde ikke 
hende noget godt. Mit råd til andre, der læser dette, 
er at komme ud af det, hvis de har deres liv kært. 
Det kan gøres ved at forandre tankevanerne totalt. 
For at kunne gøre dette, må de forvise alle hadefulde 
eller hævngerrige tanker, og ligeledes alle uretfærdige 
tanker. Disse tanker er den nøgle, udfra hvilken den 
mystiske organisation arbejder. Få bugt med enhver 
form for frygt, De måtte have i Dem, for det er den 
svaghed i et menneske, de ser efter. 

Eksempler på frygt, de kan bruge til deres eget 
formål: Frygt for nogen, man føler har gjort en uret. 
Frygt for at indrømme fejl. Denne sidste frygt virker 
som en kile og ophidser mod dem, som den enkelte 
føler, har gjort ham uret. Pas derfor på disse ind¬ 
tryk og forvis dem, når de kommer; i modsat fald er 
man fanget i en fælde. Skulle det alli^fvel ske, gå 
da hen til den, der er indblandet og fortæl vedkom¬ 
mende om Deres følelser og prøv, om De ikke kan 
opnå en fornuftig løsning på problemet uden ved¬ 
blivende at være fjender. På denne måde kan man 
undgå en hel del ubehagelige tilstande, man ellers 
ville bringe sig selv i. Det er meget bedre at være 
ærlig end at lide under konsekvenserne af det mod¬ 
satte senere. 

Jeg er lige vendt tilbage fra et omfattende studie¬ 
møde med rumfolkene og vil tale om dette senere. 
Om alt går vel, vil jeg rejse bort til forskellige lande 
i Europa den 29. april 1963. Jeg forventer at ville 
være væk i 8—10 uger. 

George Ad am skt - Sv. Larsen 


Rapport fra Europa 

Le Martin (Antwerpen) 16. februar 1963 

Et problem for kirken? Skal vi, eller skal vi ikke 
prædike evangeliet på de erobrede planeter. 

Dette problem synes temmelig uakademisk. Det 
minder meget om de diskussioner, der Middelalde¬ 
ren igennem blev ført angående spørgsmålet om eng¬ 
lenes køn. Det er ikke desto mindre meget alvorligt 
og beskæftiger et betydeligt antal teologer så meget, 
at 3.000 biskopper, der var blevet bedt om at ind¬ 
give forslag til mødet (jeg formoder, der tænkes på 
det økumeniske råd, red. bem.) anmodede om, at 
spørgsmålet blev sat på dagsordenen. 

Pave Johannes XXIII var ligesom sin forgænger 
Pius XII meget interesseret i erobringen af rummet. 
Pius XII udtalte flere gange i sine sidste år sin 
tilfredshed med opsendelsen af den første satellit. 
Johannes XXIII udtrykte i sit nytårsbudskab ønsket 
om, at 1963 „måtte se nye erobringer i rummet, 
fredelige erobringer, der skyldtes menneskets ånd." 
Han glædede sig over den kendsgerning, at mennesket 
nu får mere og mere herredømme over naturen. 

Faktisk synes kirken tilbøjelig til at udvide forstå¬ 
elsen af det bibelske påbud „vorder frugtbare og 
mangfoldige, opfylder Jorden, og gør Eder den un¬ 
derdanig", til også at omfatte udbredelsen af Evan¬ 
geliet i de nye verdener, der måtte blive opdaget 
af mennesker. 

Nogle af kirkens folk drager den fornuftslutning, 
at der ikke findes noget, der berettinger os til at 
antage, at andre planeter er beboede, medens andre 
som f. eks. Pater Domenico Grasso udtaler: „Selv 
om vi antager, at den forsynets orden, der gælder for 
menneskets liv (på Jorden) er domineret af de to 
grundbegreber, arvesynd og genløsning, kan vi ikke 
gå ud fra, at denne orden også vil passe for indbyg¬ 
gerne — hvis der er nogen — i andre verdener. Ja, 
den kan endog være helt forskellig herfra." 

Imidlertid er utallige mænd i det gejstlige hierarki 
i denne tid beskæftiget med dette problem, som — 
videnskabens nuværende udvikling taget i betragt¬ 
ning — meget vel kan blive aktuelt i den nærme¬ 
ste fremtid. 

Her er en forkortet artikel sendt af Co-worker Dora 
Baur-Lammer i Østrig. Den stammer fra „Braun- 




UFO-NYT 


191 


schweiger Zeitung“ af 11. befruar 1963 og lyder som 
følger: 

Crypton afslører hemmelighed. — Nye metoder 
for måling af radioaktivitet. 

I mange år har meteorologiske stationer i Tysk¬ 
land og mange andre lande verden over omhyggeligt 
og ængsteligt registreret atmosfærens indhold af radio¬ 
aktive isotoper. Særlig har man haft opmærksomheden 
henvendt på det kendte radioaktive stof strontium. 
Men strontium er ikke det eneste spaltningsprodukt, 
der opstår ved atomsprængninger. Et andet er f. eks. 
krypton, et luftformigt grundstof med atomvægten 
85 (ædelgas)*). Indtil nu har man ikke specielt 
interesseret sig for denne gasart, da den ikke kan 
indgå kemiske forbindelser og derfor ikke optages 
i det menneskelige legeme. Men nu har det vist 
sig, at krypton er i stand til at afsløre en af de store 
atommagters bedst bevarede hemmeligheder. 

I indledningen til sit foredrag, „ Atombestråling i 
medicin og teknik“, der blev holdt ved atommødet 
i Miinchen, forklarede professor Otto Haxel fra 
Heidelberg, at krypton 85 afveg fra strontium og 
andre spaltningsprodukter derved, at dets målekurve 
ikke viser en direkte forbindelse med kærnevåben- 
forsøgene, men at koncentrationen af krypton 85 på 
den anden side tiltager konstant. 

Efter nogen overvejelse kommer man til det re¬ 
sultat, at denne krypton-produktion først må være 
begyndt for 20 år siden og derfor kun kan hidrøre 
fra atomspaltninger foretaget af mennesker. Går man 
et skridt videre og beregner koncentrationsforøgelsen 
i forhold til den nuværende absolutte krypton-mæng¬ 
de, vil man komme til det resultat, at forøgelsen 
må hidrøre fra spaltning af 30-60 tons atomkærne- 
materiale. Til samtlige atommagters prøvesprængnin¬ 
ger er der kun anvendt 10 pct. af denne mængde. 
Lægger vi hertil materialet fra alle igangværende 
atomreaktorer, vil vi yderligere kunne gøre rede for 
2-3 tons. 

Altså må konklusionen blive, at der på Jorden 
eksisterer uhyre atomreaktorer, som ikke figurerer 
i de officielle statistikker. Endvidere at den energi, 
de producerer, svarer til en elektricitetsmængde på 
mindst 30.000.000 kilowatt, d.v.s. 1,5 gange kapa¬ 
citeten af alle elektriske kraftstationer i Vesttysk¬ 
land. 

Heldigvis taber alle radioisotoper deres aktivitet før 


eller senere. Krypton 85 har således en halverings¬ 
periode på 10 år. 

Men ovenstående viser, at hver eneste velbevogtede 
hemmelighed i udvikling og produktion af kærne¬ 
våben snart vil blive afsløret. 

Skulle det længe ventede atomstop virkelig blive 
gennemført nu, vil de to store atommagter altid være 
i stand til at beregne i hvilken udstrækning modpar¬ 
ten fortsætter produktionen af kærnevåben. 

C. A. Honey / Svend Larsen. 

Spørgsmål og svar 

Spørgsmål 1: 

Kære Mr. Honey. Jeg har gået og tænkt en del 
over nogle af de bøger, der er opført på Deres liste. 
Ifølge de nye oplysninger, der er modtaget, og de, 
der endnu ikke er modtaget fra rumfolkene, må en 
stor del af det, vi tænker og skriver, revideres. Me¬ 
get af det, vi har lært, må vi lade, som om vi ikke 
har lært. Det vil sikkert være for meget at forlange, 
at De kender indholdet af alle de bøger, De opfører 
på Deres bogliste, således at De kan anføre hvor¬ 
vidt alt, hvad der står i dem er korrekt. Hvis man 
læste i dissse bøger, (som iflg. rumfolkene indehol¬ 
der fejl), kunne man så ikke blive ført ind på et 
galt spor, således at fremtidige oplysninger og for¬ 
klaringer vil blive vanskeligere at forstå? 

Mrs. J. R. Letchworth, Herts, England. 

Svar: Jeg har endnu ikke læst alle de bøger, jeg 
har ført på boglisten. Imidlertid stræber jeg efter 
det, og jeg håber snart at have læst dem alle. Det 
er ikke så stor en opgave, som det ser ud til, efter¬ 
som jeg kan læse en gennemsnitsbog og forstå ind¬ 
holdet af den, i løbet af 1-2 timer. Dertil kommer, 
at jeg allerede, inden jeg gik ind i det arbejde, jeg 
nu gør, har læst en stor del af disse bøger. 

Når jeg anbefaler en bog, siger jeg ikke, den er 
100 pct. korrekt i alle detailler. Mange indeholder 
videnskabelige teorier, der er forældede og forkerte. 
Mange siger, tanken om liv på andre planeter er umu¬ 
lig o.s.v. Vi må lære vor ABC, før vi kan læse, og 
vi kan ikke „fange“ fremskredne teorier, før vi har 
kendskab til i det mindste en del af de teorier, der 
gik forud. Vi må lære at addere og subtrahere, før 
vi kan lære algebra. 

En stor del af materialet i forskellige bøger er 

korrekt, men det vigtigste er at læse og studere alle 
ideer og synspunkter, endog dem, der er forkerte el¬ 
ler er forskellige fra ens egne, således at man bedre 
kan forstå de personer, der fremsætter andre teorier. 
Hvis jeg ikke var bekendt med de fejlagtige teorier, 
i hvert fald til en vis grad, kunne jeg ikke frem¬ 
komme med et effektivt argument imod dem. Jo bed¬ 
re kendskab, man har til det emne, man ønsker at 
diskutere, jo bedre rustet står man. 

Enhver burde være ærlig nok til at acceptere nye 
ideer, eller til at indrømme deres egne fejltagelser, 
såfremt de bliver påvist på en intelligent og nøg¬ 
tern måde. Enhver må erkende, at uanset hvor me¬ 
get man ved, eller hvor meget man har lært, så vil der 
altid være mere fremskredne tanker og opdagelser, 
der forkaster tidligere antagelser. Dette sker stadig, 
også for rumfolkene. De lærer også nye ting hver dag. 
Selv deres optegnelser og lærdom bliver konstant re¬ 
videret og ført a jour. 

Spørgsmål 2. 

Kære Mr. Honey. En eller anden har sagt: „Den der 
benægter clairvoyance som en kendsgerning, er ikke 
berettiget at blive kaldt skeptisk, han er kun uvi- 
dende“. Jeg bliver mindet om dette, når jeg læser, at 
pastor Cyr udtaler, at kun „få forvirrede sjæle“ tror 
på reincarnation. Pastor Cyr må være uvidende om 
den kendsgerning, at bogstavelig talt hundreder af de 
bedste hjerner på den vestlige halvkugle har været 
fuldt overbevist om reincarnation. Jeg kunne tilføje, 
at Head og Cranstons nylig udkomne bog „Rein¬ 
carnation: An East West Anthology“ burde være 
tvungen læsning for enhver, inden han fremfører uan¬ 
svarlige udtalelser om svagheden hos de mennesker, 
der tror på reincarnation. Min onkel og min moder 
er begge meget begejstrede for Deres publikation, og 
jeg føler, De gør et meget værdifuldt oplysningsar¬ 
bejde. Det skal være mig en glæde at gøre andre in¬ 
teresserede i det, De har at fortælle. 

Gina Cerminara, Hollywood, Californien. 

Svar: Dr. Cerminara siger det perfekt. Jeg har in¬ 
gen yderligere bemærkninger undtagen dette: Hendes 
udmærkede bøger „Many Mansions“ og „The 
World Within“, vil blive fulgt op af en tredie bog 
med titlen „Many Lives, Many Loves“. Denne bog 
behandler den seneste udvikling inden for reincar- 
nationen og parapsykologien. Det vil være af stor in¬ 
teresse for dem, der har beklaget Edgar Cayce’ død. 


at Dr. Cerrjiinara fortæller om nulevende medier, incl. 
Peter Hurkos, Hollænderen, hvis arbejde har givet 
ham international berømmelse. 

Den indeholder også undersøgelser angående hu¬ 
kommelse vedr. fortiden skrevet af en fornem psykia¬ 
triker fra østkysten, samt data fra LSD undersøgel¬ 
sesområdet. Den beskæftiger sig desuden med general 
Semantics metodologi, som er en udmærket modgift 
mod en del af vor tids forvirring. Af lige så stor in¬ 
teresse er afdelingen om det psykiske områdes be¬ 
grænsninger og faldgruber, og farerne ved al for stor 
lettroenhed overfor både clairvoyance og reincarna¬ 
tion. Dette afsnit præsenterer Dr. Cerminara med 
ubarmhjertig oprigtighed. 

„Reincarnation: An East West Anthology“, som 
også er omtalt ovenfor af Dr. Cerminara, dækker 
reincarnation i verdensreligionerne (som det tidligere 
blev lært af den romersk-katolske kirke) incl. Juda¬ 
ismen, Islam, Hinduismen, Taoismen, Buddhismen 
og Zen etc. Den omtaler også vestlige tænkeres syn på 
reincarnation, videnskabens og psykologernes syn på 
samme og endvidere sidstnævntes syn på sjælen og 
udødeligheden. Det er et stort værk, 352 sider med 
tillæg og indholdsfortegnelse, indbundet i Shirting. 
Den bedste bog på markedet om dette emne. En bog, 
man bør eje. Pris: 6,50 dollar. Gina Cerminaras bøger 
kan fås for 4,50 dollar (i den orden, de er nævnt 
ovenfor). Hendes nyeste bog, der udkommer til april, 
vil komme til at koste 4,95 dollar. Man kan forudbe- 
stille bogen allerede nu. 

En komplet kommenteret bogliste og Essay om 
reincarnation af Gina Cerminara, kan fås hos Hugh 
Lynn Cayce, A.R.E. Press, P. O. Box 595, Virginia 
Beach, Virginia, for 35 cent. Den omtaler snesevis 
af bøger om reincarnation, og er absolut værd at eje. 

Spørgsmål 3- 

Kære Mr. Honey: Art Buchwald skrev fornylig en 
spalte, med titlen „Organisation dannet med det for¬ 
mål at lægge mennesker fra rummet for had“. Er 
denne gruppe tilfældigvis den samme som „Tavsheds- 
gruppen“, som vi hører omtalt af og til? 

Af. K. Moorcroft, Wyoming. 

Svar: Den 11. marts 1963 modtog jeg oplysninger 
dette spørgsmål vedrørende fra George Adamski. Han 
vedlagde et udklip fra en avis fra Cincinnati, Ohio, 
han havde modtaget. Min personlige mening er den, 
at artiklerne er skrevet tongue — in cheek, eller, hvis 

en sådan organisation virkelig er blevet dannet, at 
det er sket som et reklamenummer. Jeg tvivler på, at 
nogen kan være tåbelige nok til at tage et sådant pro¬ 
gram alvorligt. Efter al sandsynlighed vil det vise sig 
at være en spøg i lighed med den kampagne, der gik 
ud på at give dyrene tøj på. For det tilfælde, det ikke 
skulle være en spøg, men ramme alvor, har George 
Adamski skrevet sine kommentarer, der vil være at 
læse andetsteds i dette blad. Jeg vil ligeledes reprodu¬ 
cere det udklip, Adamski sendte til mig. 

Spørgsmål 4. 

Kære Mr. Honey: I et af Deres newsletters omtalte 
De, at De ville bringe dokumentation for Deres sam¬ 
arbejde med rumfolkene. Hvornår, og på hvilken må¬ 
de vil dette ske? W. N. Norge. 

Svar: Hvornår, kan jeg ikke udtale mig om på nu¬ 
værende tidspunkt. Det kan blive i næste nummer, og 
det kan blive om 5 år. Det bliver ikke mig, der kom¬ 
mer til at træffe afgørelsen. Dokumentationen vil bli¬ 
ve nye og bedre fotografier, der aldrig før har væ¬ 
ret offentliggjort, og samtidig bedre end nogle af 
dem, der til dato har været offentliggjort. Der vil 
være beviser, om hvis natur jeg på nuværende tids¬ 
punkt ikke kan udtale mig. Det er ikke meningen, 
svaret skal skabe noget mysterium, men det er nød¬ 
vendigt, at planerne bliver hemmeligholdt for op¬ 
positionen, indtil det er for sent for dem at gribe ind 
og forhindre, at de bliver udført. 

Spørgsmål 5. 

Kære Mr. Honey: Kender De noget tilfælde, hvor en 
„Flyvende tallerken*' er landet på en regeringsflyve¬ 
plads i USA, i overværelse af medlemmer af rege¬ 
ringen? W. N. Norge. 

Svar: Ja, det gør jeg. Desværre kan jeg ikke bevi¬ 
se, at det er sket, eller at jeg kender til sådanne til¬ 
fælde. Enhver form for bevis, jeg ville kunne frem¬ 
komme med, ville blive benægtet af myndighederne 
og ville kun tjene til, at jeg ville komme til at tage 
mig ud som en løgner. Der sker mange ting, som ikke 
kan offentliggøres af de samme årsager. 

Spørgsmål 6. 

Kære Mr. Honey: Hvad kan De sige om mennesker 
og luftfartøjer, der er forsvundet pludseligt, og uden 
at efterlade noget spor. Har De en forklaring på 
dette? W. N. Norge. 


Svar: Mange tilfælde kan jeg ikke forklare, men 
jeg har kendskab til nogle få, hvor flyvemaskiner var 
indblandet. Det er på den måde, nogle af dem, der 
arbejder og lever iblandt os, er vendt tilbage til deres 
egne planeter. I andre tilfælde har piloter fået valget 
mellem at tage med til andre planeter, eller at vende 
tilbage til Jorden. Mange vælger det første, hellere 
end at blive erklæret sindssyge, hvis de vendte til¬ 
bage til Jorden og skulle aflægge forklaring på, hvor 
de havde været i så lang tid, specielt hvis de vendte 
tilbage længe efter, at maskinens brændstof skulle 
være sluppet op. 

Spørgsmål 7. 

Kære Mr. Honey: Kender De Venus’ omdrejningsha¬ 
stighed, og kender De noget tilfælde, hvor det er 
lykkedes for vor videnskab at konstruere en „taller- 
ken“, der anvender samme drivkraft som rumfolkenes. 

W. N. Norge. 

Svar: 1. spørgsmål: Nej. 2. spørgsmål: Ja. Jeg har 
mødt direktøren for et undersøgelseslaboratorium, der 
har bygget skibe af lignende art (altså ikke fuldstæn¬ 
dig magen til) og fremdriftsmetode. En række fir¬ 
maer udfører tilsvarende arbejde. Alle sådanne pro¬ 
jekter er fortrolige. Der kan ingen oplysninger gives. 

Spørgsmål 8. 

Kære Mr. Honey: For nogen tid siden omtalte De, at 
De ville starte et korrespondancekursus for de stu¬ 
derende, der tager sagen alvorligt. Har De forkastet 
tanken, siden vi ikke har hørt mere om den? 

R. I. Galt, Ontario, Canada. 

Svar: Nej. Jeg har ikke forkastet tanken, jeg har 
blot ikke haft hverken tid eller penge til at realisere 
den. Jeg har også en indholdsfortegnelse både til 
„Kosmisk Filosofi" og til Adamskis bøger om tele¬ 
pati, men igen har tiden og finanserne ikke været til 
stede. I øjeblikket kunne jeg anvende fuld tid på 
dette arbejde og dog finde det svært at blive a jour. 

En dag håber jeg at være i stand til at hellige al 
min tid til det, men i øjeblikket må alting tage sin 
tid. Det er mit ønske at optrykke mannge forskellige 
artikler, og ligeledes lave en årbog for 1962. Indtil 
nu har tiden heller ikke tilladt dette. 

C. A. Honey - Svend Larsen. 

Cosmic Science 

Spørgsmål nr. 97: Hvordan sikrer de besøgende sig 
personlige identifikationspapirer, som i mange lande 
er nødvendige for at få arbejde? 

Svar: Lad os huske, at rumfart ikke er noget nyt 
for vore naboer. De er kommet denne vej i årtusin¬ 
der, så familiebånd og venskaber er godt udbygget 
ud over den ganske verden. 

Optegnelser, om de der lever her på Jorden, opbe¬ 
vares, og når en nyankommen arriverer, bliver et mø¬ 
de arrangeret. 

Husk også, at nødvendigheden af personlig identi¬ 
fikation er et forholdsvis nyt krav, især i USA. De 
kan finde mange mennesker, som ikke har en fød¬ 
selsattest, fordi registreringen af en fødsel for ikke 
så lang tid siden var overladt til den assisterende læ¬ 
ges forgodtbefindende. Andre har mistet deres op¬ 
tegnelser ved ildebrande, storme eller lignende ulyk¬ 
ker, som ødelagde de officielle optegnelser. Det er 
først i de senere år, at nogle stater har forlangt, at 
børn som mødte i skolen skulle fremvise en fødsels¬ 
attest. Før da blev det ikke anset for nødvendigt for 
en person at bevise gennem et stykke papir, at han 
var født. 

I dette land, er det, så vidt det er mig bekendt, 
ikke nødvendigt at fremskaffe en fødselsattest eller 
nogen anden form for dokumentation. Et kørekort, 
som er accepteret i identificationsøjemed, kan erhver¬ 
ves af enhver, som har et godt syn og besidder evnen 
til at føre en vogn. 

Selv om det er rigtigt, at fødselsattest eller anden 
form for Identification er krævet for at få arbejde i 
visse industrier, spørger langt de fleste selskaber al¬ 
drig efter sådanne dokumenter. Vi har lavet stor stå¬ 
hej i forbindelse med personlige papirer, men i vir¬ 
keligheden er de fleste af disse ikke særlig vanskelige 
at få fat i. 

GA - HC 


Jeg efterlyser de tre første numre af UFO-NYT, 
nov. 58, dec. 58, januar 59. Jeg har dog disse numre 
i fotokopier, men jeg vil gerne have de originale 
numre af bladet med henblik på en indbinding af 
disse. Hvem vil bytte med mig? 

O. B. Nielsen, Hundborgvej 81, Thisted. 


En begyndelse 

(Ought to be translated ). 

Der er mange problemer forbundet med måden, hvor¬ 
på man tjener sit levebrød. For mange syntes det 
næsten umuligt, at tjene det på en human og forsvar¬ 
lig måde, da de sociale forhold er baseret på person¬ 
lig vinding. Den første betingelse for den enkelte, 
må være at forstå og befri sig for begærligheden, 
der ødelægger livet. Hvis man bliver klar over sin 
begærlighed, vil man forstå, at vi selv har skabt et 
samfund, hvor der bliver lagt stor vægt på personlig 
ejendom både åndeligt og materielt — — hvilket 
delvis er årsagen til konflikterne, såvel mellem de 
enkelte som mellem racer, og som sluttelig resulte¬ 
rer i krig. 

Den væsentligste grund til kappestriden om rig¬ 
dom er den magt, den giver, og sålænge disse sel¬ 
viske hensigter er til, vil man hige efter magt. 

Såvel Jesu bud som rumbrødrenes lære, viser, at 
en betingelse for fred og tilfredshed blandt menne¬ 
sker er næstekærligheden. Sålænge vi her på Jorden 
er afhængige af pengesystemet, vil meget få menne¬ 
sker kunne praktisere dette i ret høj grad. Selvfølge¬ 
lig er der altid nogle velhavende, der støtter mindre 
heldige medborgere. Det er dog ikke altid, at den 
pekuniære hjælp — — er den bedste hjælp. Men¬ 
nesket er et isoleret væsen, der ofte mangler hjælp 
og støtte på andre områder. De ting der ofte piner 
et menneske er af en så personlig natur, at de fleste 
ikke vover, at tale herom med andre. 

Indenfor SUFOI er der mange rettænkende menne¬ 
sker, som er fuldt klar over disse forhold. Vi sam¬ 
les i studiegrupper, — mellem ligesindede o.s.v. Det 
hele er dog for teoretisk.- Når der er kær¬ 
lighed; er der handling - den nære kontakt. 

Vi må begynde på et helt nyt grundlag, og jeg 
vil meget gerne have lov, at stille følgende forslag: 

Hvis vi tager f. eks. ti familier, der virkeligt øn¬ 
sker at praktisere næstekærlighedens bud, må disse 
familier gøre sig følgende klart: Hvert familiemed¬ 
lem kan have problemer det normalt ikke vover at 
omtale, selv for sine nærmeste. Det kan være en 
truende økonomisk krise. — det kan være frygten 
for en sygdom-eller måske angsten for at mi¬ 

ste én af sine nærmeste. Måske har en far den tanke, 
at falder han bort, står hans kone og børn uden 

eksistensmuligheder. Måske skal hans børn så over¬ 
lades til fremmede, og få en opvækst der kan skade 
dem på mange måder, og give dem en forkert ind¬ 
stilling til livet. 

Hvis disse ti familier, ville være et eksempel for 
andre, måtte de som sagt, lære at forstå og befri 
sig selv for egoisme og begærlighed. — — De måtte 
på en praktisk måde demonstrere næstekærligheden. 
De måtte tale ud med hinanden, om alle personlige 
forhold,-og være villige til-med kærlig¬ 
hed at støtte hinanden-uden fordom og uden 

nogen tanke om belønning. Faldt en familieforsørger 
bort, og hans kone og børn stod uden eksistensmu¬ 
ligheder, -måtte de andre hjælpe-måske 

økonomisk — — måske hjælp til selvhjælp — — 
eller måske med en kærlig opdragelse af de efter¬ 
ladte børn, — — uden tanke for, måske selv at 
måtte nedsætte sin levefod. Husk at dine ejendele 
er døde ting, som du har givet en forkert værdian¬ 
sættelse. Begærlighed giver sig udtryk gennem mate¬ 
rialisme og besidderkærlighed. Disse familier måtte 
lære hinanden at kende til bunds, og i alle forhold 

være solidariske. Måske har en bil-en anden 

ikke, så lad ham låne. Sålænge vi har vort pengesy¬ 
stem, ville denne måde at leve på, være et eksempel 
til efterfølgelse for andre, så det kunne brede sig 
som ringe i vandet. 

Problemet er naturligvis ikke tilnærmelsesvis ud¬ 
førligt behandlet i denne artikel, men de mennesker, 
som har forstået hovedtanken i dem, må gerne skrift¬ 
ligt henvender sig til mig, også gerne med forslag. 

Vil du være med?-Skal vi begynde for alvor? 

Svend Jensen, 

Stenlillevej pr. St. Merløse. 


Mexico! 

Vi takker for de mange henvendelser, vi har fået. 
Der er intet nyt i sagen — lad være med at skrive — 
vi skal gennem UFO-NYT meddele, når der fore¬ 
ligger noget, som kan publiceres! 

li C. 


UFO-observationer 

over Skandinavien 

Ought to be translated. 

I tidsrummet fra den 14. august til den 10. septem 
ber 1963 er der indkommet 15 rapporter til SUFOI's 


Rapportcentral. Der kom én fra 1961, én fra 1962 
samt 13 fra i år. 

Det samlede antal rapporter er nu oppe på 1999, 
der fordeler sig således: 

Fra før 1959 . 341 

Fra 1959 . 792 

Fra 1960 . 276 

Fra 1961 . 385 

Fra 1962 . 385 

Fra 1962 . 157 

Fra 1963 . 48 

I alt . 1999 

I samme tidsrum er der indkommet 201 detektor¬ 
varslinger. De fordeler sig på følgende måde: 

Fra før 1959 . 0 

Fra 1959 . 17 

Fra 1960 . 38 

Fra 1961 . 80 

Fra 1962 . 55 

Fra 1963 . 11 

I alt . 201 


Den første rapport er fra 4. maj 1963 og er fra 
Herning. Observationstidspunktet er mellem 1600 og 
1700. Observatør er hr. M. B., der så et sæbeboble¬ 
lignende objekt, ca. 10 cm i diameter. „Sæbeboblen 14 
blev set komme i en afstand af 100 meter. Den 
holdt en konstant højde og kurs trods kraftige vind¬ 
stød. Hastigheden var ca. 8 km/t. Objektet lyste ikke 
i sig selv, men changerede. Den passerede observa¬ 
tøren i en højde af 3 meter og på fem meters af¬ 
stand. — Sammenlign med rapporten fra GI. Ry fra 
den 4. 11. 1962. 

Den næste er fra den 27. maj. Hr. og fru P. V. 
Johansen kom ca. 2355 kørende uden for Nyborg på 
landevejen mod Aunslev, da de får øje på et nærmest 
rundt objekt, der lyste med et konstant, klart oran¬ 
ge lys. Genstanden fløj langsomt med kurs SØ-NV, 
og observatørerne fulgte den ca. 3 minutter i bilen. 
For at undgå reflekser blev bilruden rullet ned. Af- 

tenen var helt stjerneklar, så der var gode observa¬ 
tionsforhold. Man hørte ikke en lyd fra objektet. Af¬ 
standen til objektet blev anslået til mellem 500 og 
1000 meter. — Ved Aunslev enten slukkede lyset 
eller det forsvandt i østlig retning bag husene. 

Så er der en rapport fra København, hvor hr. 
Wierdsma den 14. juni kl. 2241—2242 iagttager et 
ovalt objekt, der kom til syne i zenith og forsvandt 
mod vest. Objektet sås først gennem en altandør. Det 
bestod af en stærktlysende, mælkehvid kerne omgivet 
af en rødlig kant eller korona. Ganske kort efter 
objektet og uden forbindelse med dette sås en lidt 
mindre, rødlig „flamme“, der var urolig og skiftede 
form, nærmest som fra en kold blæselampe. Obser¬ 
vatøren tilkaldte sin kone. De åbnede altandøren og 
iagttog objektet forsvinde mod vest efter 40 sekunders 
forløb. 

Så springer vi til Rudkøbing, hvor fru I. Langhorn 
den 4. juli så et objekt. Fruen fortæller, at hun mel¬ 
lem 2300 og 2330 iagttog stjernehimmelen fra haven 
fra haven på sin bopæl. Aftenen var stille, og him¬ 
len var klar. Pludselig så fruen et ærtstort, orange¬ 
farvet, stærktlysende objekt komme til syne over 
hustaget med kurs SSØ—NNV. Objektet var rundt 


og forsynet med en hale, der var dobbelt så lang som 
objektets diameter. Halen var også orangefarvet og 
bestod af flammer i midten og af gnister på begge 
sider af flammen. Lyset var konstant. Objektet led¬ 
sagedes af en svag, hvæsende lyd. Da objektet be¬ 
fandt sig ud for Karlsvognen, slukkedes det brat. 
Observationstid: 6 sekunder. 

Den 26. juli kl. 2105 kiggede hr. Lauersen ud ad 
vinduet fra sin bopæl i Løgten. Over en bakketop 
over en lille by, der hedder Vorre, så han et skifer- 
gråt, saturnformet objekt stå stille på himlen, der var 
hit klar. Observatøren var klar over, at det lignede 
et UFO og kaldte derfor på sin kone, for at de sam¬ 
men kunne iagttage objektet. Dette holdt sig ubevæ¬ 
gelig på samme sted i 5 minutter. Så forsvandt det 
mod vest med ufattelig hastighed, idet det var ude 
af syne på mindre end to sekunder. Observatørerne 
anslår afstanden til objektet til 500 meter og højden 
over jorden til 100 meter. 

Hr. J. Nielsen sad sammen med sin kone i deres 
bil på campingpladsen i Silkeborg om aftenen den 20. 
august. Klokken var 2025, da et tilsyneladende mørkt 
objekt med 3 afgrænsede, meget stærke lys passerer 
forbi 3 åbninger (lysninger) i træerne, der omgiver 

campingpladsen. Objektet, der var lige så stort som 
Månen, forsvandt på 1 sekund, og umiddelbart efter 
passerede endnu to objekter af samme udseende og 
på samme måde. Hastigheden var 2 2 tø buegrad pr. 
sekund. 

Den sidste rapport kommer fra Lammefjorden, hvor 
hr. G. Hansen den 6. september så et objekt. Obser¬ 
vatøren fortæller følgende: „Jeg var på vej ud langs 
Lammefjorden, da jeg bemærkede noget ,der skinne¬ 
de på himlen i 45 graders højde mod sydøst. Jeg 
standsede min scooter, og da jeg så op, fik jeg øje 
på et rødgyldent objekt med en lang hale, der var 
holdt i en lidt rødere farve. Ligeledes var det runde 
objekt forsynet med en rød spids foran. Objektet be¬ 
fandt sig mellem to skylag. Nederst var en regnsky 
og øverst lange, smalle skyer. Da jeg standsede, fulgte 
objektet kurs nordøst og dalede langsomt. Lidt efter 
steg det imidlertid igen — blegnede og forsvandt. Un¬ 
der hele observationen var det, ligesom der dryssede 
noget blankt fra halen, der i parentes bemærket var 
betydeligt længere end objektet. Lyset pulserede svagt. 
Der hørtes ingen lyd fra objektet. Observationstid 
ca. 15 sekunder. 

De øvrige rapporter var fra Odense, Skive, Køben¬ 
havn, GI. Tølløse og Thisted. 

ej. 


Scandinavian UFO-Sightings 

This month brought us 15 sightings and 13 of 
them were from 1963. 

May 4th: Herning, Denmark. A 5 inch round, 
soap-bubble-like object folowed a straight course 10 
feet above ground. Speed: 4 mph. It was biowing 
quite a lot. 1 witness. Time: app. 1630. 

May 27th: Nyborg, Denmark. A big, round, orange- 
coloured object probably 2000 feet from observer. 
Speed: 30 mph. Changed direction. Constant light. 
No sound. Disappeared suddenly. 1 witness. Time: 
2355—2358. 

June 4th: Odense, Denmark. A round, orangeco- 
loured object, the size of a pea at arms length. 
Heading: SW—N. Speed: 90 arc-degrees in 10 se- 
conds. No sound. Time: 0035 plus 10 seconds. 

June 14th: Copenhagen, Denmark. An elliptical, 


very bright white object with a red edge. Size of a 
pea. Near the object was seen a little red flame 
hanging in the air. 1 witness. Time: 2241—2242. 

June 15th: Skive, Denmark. An elliptical object, 
size of a pea, changing colours. It had a long tail. 
Very strong, constant light. Heading: SE—NW. 
Speed: 12 arc-degrees/second. Disappeared sudden¬ 
ly. 1 witness. No sound. Time: 0009 plus 5 seconds. 

June 21st: Randers, Denmark. One star-like ob¬ 
ject with a constant, strong light perf ormed maneu- 
vers in the NE-part of the sky. Time: 2200—2225. 

July 7th: A circular, orange-coloured object with 
a strong and constant light. It had a tail con- 
sisting of flames and sparks. The tail was twice as 
big as the object. Heading: SSE—NNW. The light 
was suddenly cut off. A zissling sound was heard. 
Time: ca. 2315 plus 6 seconds. 

July 25th: Tølløse, Denmark. 2 objects changing 
colours. Light constant and pulsating. No sound. 
Estimated speed: 40 mph. Heading: E—WSW. I 
witness. The objects made maneuvers. The weather 
was overcast. Time: 2315—2322. 

July 26th: Løgten, Denmark. A Saturnshaped, grey 
object hovered for 5 minutes motionless then dis¬ 
appeared towards west in 2 seconds at incredible 
speed. Estimated distance to object: 1500 feet. Height 
above ground: 300 feet. No sound. 1 witness. Time: 
2105—2110. 

August l$th: Copenhagen, Denmark. A white, cir¬ 
cular object with a very long tail also white. The 
light was strong and constant. Heading: W—E. No 
sound. Speed: 30 arc-degrees/minute. Time 2305— 
2310. 

August 28th: Thisted, Denmark. Two bluish, cir¬ 
cular objects. Estimated size: 1 foot. Height: 20—25 
feet. High speed. No sound. Time: 1003 plus 2 se¬ 
conds. Heading WSW—ENE. 

August 27th: Silkeborg, Denmark. 3 dark objects 
with 3 very bright ligths on each object — probably 
Windows. Size: Like the full-moon. Speed: 22 arc- 
degrees/second. Heading: E—NW. 1 witness. Time: 
2025 plus 2 seconds. 

September 9th: Lammefjord, Denmark. A circular 
orange-coloured object with a long red tail. Object had 
a red triangular dot in front of it. Sparks (?) feli 
from the tail. No sound. Size: A pea at arms length. 
Ligth: pulsating. It made maneuvers. It flew be- 

tween a lower and a higher layer of clouds. Time: 
1957 plus 15 seconds. 

ej. 

SUFOI-kongressen 1963 

Der er desværre indsneget sig en del fejl i kongres- 
beretningen — og — kan vi sige — til trods for vir¬ 
kelig omhyggelig planlægning! Vi beder undskylde, 
og bringer her et par rettelser, som vi mener, det 
er af betydning at få udført. De mindre fejl som er 
noteret, bl. a. tegnsætning og retskrivning vil ikke 
blive rettet, med mindre vi bliver gjort opmærksomme 
på fejl, som kan lede til misforståelse af det skrevne. 

Side 6: Næstøverste linie-ret, troende til betroe¬ 

de så der står — mest betroede tnedarbejdere. 


Side 23: Nederste linie — — tilføj efter, dygtige 
hånd--/ 'ærkere, benyttede flyvemaskiner. 


Side 67: Slet linie 16. 


I en del eksemplarer mangler teksten helt på siderne 
50 og 51 — 54 og 55 — 58 og 59 — 62 og 63! 


En del numre har stærkt krøllede sider omkring mid¬ 
ten af hæftet!! 


En del hæfter er temmelig tilgrisede af fingre med 
tryksværte på !!! 


Har Deres hæfte en af disse tre skavanker bytter vi 
det gerne så længe lager haves — derefter kan De 
få det indbetalte beløb refunderet. 

HC. 


Der er folk, der er så fornemme, at det mindste brud 
på etikettens love saarer dem mere end det groveste 
brud på moraletis. 

Leck Fischer. 

— Jeg siger bare, man skal være glad for vejret, så 
længe man kan trække det. 

(Storm P.) 


Gådefuld tildragelse 

Et ejendommeligt og forfærdeligt fænomen blev iagt¬ 
taget af Richard Vogt, som bor syd for Eagle Bend i 
Minnesota. Dette fænomen indtraf den 10. maj 1961 
kl. 23,30 ca. 2,5 km syd for Osakis. Hos videnskabs- 
mænd fra Minnesota universitet skabte det forvirring. 
Gennem et interview erfarede pressen, at Vogt be¬ 
fandt sig på tilbagevejen fra en forretningsrejse. På 
vej mod sit hjem så han noget, som han beskrev 
som en „tågekugle“ på knap en meter i diameter. 
Den var noget langagtig. Denne „kugle“ kom fra 
en helt skyfri himmel flyvende i en vinkel på ca. 
45° mod ham og med en hastighed, som gjorde det 
umuligt for Vogt at foretage nogen undvigelsesma¬ 
nøvre med vognen. Det gådefulde objekt traf hans 
vogn på den øverste del af motorhjelmen og på vind¬ 
spejlet. Sammenstødet frembragte en lyd, som Vogt 
beskrev „som om man med stor hastighed kørte ind 
i en skovlfuld kastet grus.“ Ved sammenstødet udvik¬ 
lede der sig øjeblikkelig en stærk varme, og tem¬ 
peraturen i vognen var næsten uudholdelig. Vind¬ 
spejlet, som havde taget af for det meste af objektet, 
var så varm, at en ganske let berøring var nok til 
at fremkalde en forbrænding. Vogt var ved dette ble¬ 
vet så forskrækket, at han straks tænkte på en atom¬ 
eksplosion, på rester af en eksploderet raket og endog 
på endnu mere moderne, døbringende våben. Han er¬ 
klærede, at han havde følt sig meget ubehagelig til 
mode. Som bevis på denne oplevelse kan Vogt frem¬ 
vise sin Chevrolet. De i vindspejlet indbrændte ar, 
de af heden forårsagede kredsformede revner i glas¬ 
set og brandpletterne i lakken på motorhjelmen be¬ 
kræfter hans oplevelse. Dette mærkelige fænomen 

beskæftigede også videnskabsmanden W. J. JLayton 
fra Minnesota universitet, som — efter diskussion 
med flere kolleger — ikke kunne give nogen forkla¬ 
ring herom. Efter hans egen opfattelse kunne det 
dreje sig om en ophobning af de mindste meteoriter, 
som havde dannet sig til en gaskugle ved gennem¬ 
trængning af Jordens atmosfære. Eller også om det, 
som almindeligvis omtales som „kuglelyn". Et så¬ 
dant kuglelyn er dog almindeligvis et meget farligt 
fænomen, som forårsager ødelæggelse af det, som 
det træffer — i det tilfælde vindspejlet. Tilfældet 
diskuteres stadig af andre videnskabsmænd på Min¬ 
nesota universitet. 

„Eagle Bend News 25.5.61.“ 
PS.: Man erindres her om tilfældet i Pikeville (Ken- 
tucky), hvor 5 forkullede menneskeskeletter blev fun¬ 
det siddende oprejst i en vogn, hvis tag var smeltet 
bort, mens resten af vognen var uskadt. 

„Saucer, Space an Science“ nr. 23/1961. 

Siej. 


Det forekommer mig så trist, at verden bliver så ens. 
Huse er ens, vejene er ens, alting er ens. Det synes 
jeg er urimeligt. Var det ikke bedre, at man prøvede 
også at passe lidt på de mennesker, der går deres 
egne veje og plejede dem lidt. 

Professor C. Th. Sørensen. 


Blev U 2 - piloten Garry Powers 
stoppet af et UFO over Rusland 

Kun få mennesker har gjort sig tanker om de hem¬ 
melighedsfulde omstændigheder, under hvilke den 
amerikanske spionagemaskine blev hentet ned fra 
den russiske himmel den 1. maj 1960. Som det vil 
erindres, sprængte denne affære den planlagte top¬ 
konference i Paris. Den russiske presse fremkom med 
nogle vage tildels modstridende forklaringer på år¬ 
sagen til nedstyrtningen og tav ved en nærmere ud¬ 
spørgen om detailler. Amerikanerne har indtil i dag 
ikke anerkendt, at det russiske luftforsvar har skudt 
maskinen ned, så den virkelige årsag synes stadig 
ikke opklaret. 


Efter to års forløb udveksledes Powers med den 
russiske spion Abel. Efter hjemkomsten til USA blev 
han indgående forhørt af amerikanske senatorer om 
årsagen til nedstyrtningen. Herved fremkom der 
mærkværdige enkeltheder, som stemmer de menne¬ 
sker, der er fortrolige med UFOting, til eftertanke. 

„Miincher Illustrierte“ den 25. april 62 bragte 
en beretning, hvoraf der her skal gengives nogle 
udsnit: 

„Jeg så på uret. Klokken var 3 om morgenen den 
1. maj 60. Mit opholdssted: Peshawar i Pakistan. 
Jeg startede. Først ca. 300 km syd for Swerdlovsk 
blev det skyfrit. Jeg gik atter ind på kursen. Her¬ 
efter havde jeg ingen besværligheder med retningen. 
Umiddelbart efter begyndte den automatiske styring 
at svigte. Til at begynde med var det ikke slemt. 
Jeg afbrød simpelt hen automatiken og slog den til 
igen efter et par minutters forløb. I 10 minutter 
fungerede den, men så svigtede den igen. Efter det 
tredie forsøg lod jeg automatik være automatik og 
styrede selv. 

Så snart jeg havde den nye kurs, måtte jeg aflæse 
forskelligt: højde, instrumenter o.s.v. Jeg var be¬ 
skæftiget hermed, da jeg hørte og følte eksplosionen. 
Det var muligvis et minut efter kursændringen — 
nøjagtigt kan jeg ikke sige det. 

Jeg kan heller ikke sige, hvad jeg i dette øjeblik 
følte. Jeg havde selv mærket eksplosionen, men der 
var intet at mærke på maskinen. Muligt et lille luft¬ 
stød bagi — en smule forøgelse af hastigheden. 

Jeg så op fra instrumenterne og alt, hvad jeg så, 
var orangefarvet. Jeg ved ikke, om hele himlen var 
orangefarvet eller om det orangefarvede lys reflek¬ 
teredes på kabinetaget. Jeg ved kun, at jeg aldrig før 
har set noget lignende, og jeg er sikker på, at jeg 
sporede en eksplosion. 

Jeg tror, at denne eksplosion fandt sted udenfor og 
bag maskinen, men sværge herpå kan jeg ikke. Jeg 
har aldrig siddet i en maskine, hvor motoren eller 
andet er eksploderet. Derfor har jeg intet sammenlig¬ 
ningsgrundlag. Men jeg mener, at man må kunne føle 
en eksplosion inde i maskinen på sædet og styre¬ 
pinden. Derfor er jeg næsten sikker på, at denne 
eksplosion fandt sted udenfor maskinen. 

Først tænkte jeg, at der ikke var sket noget. Hvor 
længe denne tanke varede, ved jeg ikke. Jeg havde 
i det øjeblik ikke nogen følelse af tid. Så sank 
den højre vinge. Det er normalt ved et luftfartøj. 

Det vaklede stadig en smule omkring sin længde¬ 
akse. Jeg greb styrepinden og bragte atter maskinen 
i det vandrette plan. Kort derefter sænkede maski¬ 
nen sig med næsen nedad. Jeg trak i styrepinden, 
men mærkede ingen modstand. I stedet for sænkede 
maskinen sig dybere. Der fandtes kun én forklaring: 
agterenden var borte. 

Straks derefter begyndte flyet at rulle. Jeg er 
temmelig sikker på, at det derved mistede sine bære¬ 
planer. Nøjagtig kan jeg ikke sige det. Jeg havde 
ikke tid til at se efter. Tilmed blev jeg slynget 
temmelig meget omkring i cockpitet. Jeg åbnede 
kabinetaget og stødte fra med alle kræfter. Noget 
gav efter, og jeg var fri. Næsten øjeblikkelig åb¬ 
nede faldskærmen sig. Jeg undrede mig herover, 
fordi jeg endnu ikke havde rørt ved udløsermeka¬ 
nismen/* 

Derefter beskriver Powers, hvorledes han prøvede 
at styre sin faldskærm mod et skovklædt område. 
Det lykkedes ikke for ham. Han landede på en åben 
mark i nærheden af en landsby — kun 10 m fra en 
traktor. Straks derefter blev han omringet af en del 
mennesker — derunder flere mænd. Powers fort¬ 
sætter: „Disse mænd forsøgte at tale med mig. Jeg 
rystede kun på hovedet og viste, at jeg ikke forstod 
dem. En af dem pegede på mig og holdt to fingre 
i vejeret. Jeg havde indtryk af, at han ville spørge 
mig, om jeg havde en ledsager. Derfor rystede jeg 
på hovedet, pegede på mig selv og holdt én finger 
op for at gøre ham klart, at jeg var alene. Han pegede 
så op i luften. Jeg så op og så noget, som jeg — 
ganske som han — anså for at vcere endnu en fald¬ 
skærm. Jeg vidste, at jeg kun havde haft en skærm 
ombord i maskinen. Dette kom altså ikke mig ved. 
Derfor bekymrede jeg mig ikke herom. Åbenbart 
interesserede mændene sig heller ikke for det.“ 

En mærkelig indstilling af en mand som Powers, 
der er skolet i at omgås U2 maskiner og i at handle 
rigtigt i farlige situationer. 

Ved nogen eftertanke kan man komme til følgende 
slutning: 

Den amerikanske U2 maskine er gennem nogen tid 
blevet forfulgt af et UFO. Derved kom den af, og 
til flyet så nært, at den forårsagede forstyrrelser i 
den elektronisk arbejdende styringsautomatik. Powers 
slog derfor automatiken fra og styrede selv. Kort 
derefter angreb UFOet, det forstærkede ved pludse¬ 
lige ryk det omgivende elektriske felt, hvad Powers 


følte som en eksplosion, uden at han dog kan sige, 
om det i virkeligheden var en eksplosion. I dette 
øjeblik bemærkede han det orangefarvede lys, som 
omgav ham. Det er det samme lys, som går igen 
i hundredvis af beretninger, når UFO går over i 
accelerationsfaser. Det samtidige tab af tidsfølelse, 
således som Powers skildrer det, indtraf formentlig 
på dette tidspunkt, da han befandt sig direkte i kraft¬ 
feltet. Dette tidsrum var tilstrækkelig til, at højde¬ 
roret på maskinen fuldstændig ubemærket kunne de¬ 
formeres. I næste øjeblik kippede U2 maskinen for¬ 
over og raste uden højderor mod Jorden. Gennem 
faldhastigheden knækkede det ene bæreplan af, så¬ 
ledes at agterpartiet blev bremset og derpå ledet ind 
i en rullende bevægelse, der gjorde det muligt for 
Powers at forlade maskinen uden katapultsæde. Til¬ 
bage blev UFOet, som ikke forlod stedet, og af folke¬ 
ne på Jorden blev antaget for en faldskærmslignende 
genstand, som stadig kunne ses, da Powers var lan¬ 
det. 

Disse omstændigheder foranlediger os til at spørge: 
Hvorfor har de angrebet? Spiller de med i den store 
verdenspolitik? Hvor i verden foretager de deres 
skaktræk? Vi ville hilse det velkomment, hvis der 
fandtes mennesker, som havde observeret lignende 
tilfælde. For spøg flyver de såvist ikke her. 

Indtil nu ved vi intet om, hvorvidt eksperter har 
beskæftiget sig med disse faktiske omstændigheder. 
Eller dog? Hvis ja, hvilke slutninger har de draget? 
Er de rådløse eller forsøger de, som så ofte i UFO- 
spørgsmål, at brede et glemselens slør over det hele? 

Hvem kender svaret? 

Informationen, Wien, nr. 1. 

Oversætter. Siej. 

Red: Det har ikke været muligt at få nogen bekræf¬ 
telse på de her givne oplysninger. Der er vel nok 
grund til at advare mod den efterhånden udbredte 
tendens til at ville forklare alle hændelser på jorden 
som UFO-hændelser. 

F. P. 


— Den fugl flyver aldrig for højt, som bæ¬ 
res af egne vinger. 

Villiam Blake. 

Avisomtale 

I ugen 23.—28. september bragte de fleste danske 
aviser en meddelelse om, at H. C. Petersen rejser til 
Mexico, og at han allerede havde fået orlov. 

Meddelelserne havde sit udspring i en kedelig ar¬ 
tikel i Politiken den 23. 

Skriveriet førte dog til en kort udtalelse i program 
3: „Dags dato“ den 23, kl. 14,15, så noget positivt 
kom der trods alt ud af det. 

Se i den forbindelse „Jyllands Posten“ af 24. sep¬ 
tember, hvor „Handy“ på side 5 sætter tingene på 
plads. Jyllands Postens bidrag giver den sande for¬ 
klaring på, hvad der er hvad af de fremkomne po¬ 
stulater. 


SUFOI-København holder diskussions¬ 
aften tirsdag den 8. oktober kl. 20.00. 
Emne: UFO-NYT september 1963. 


Solens sønner 

Vi har nu fundet prof. Hornet. Han har netop med¬ 
delt, at bøgerne snart vil ankomme, og at der vil 
følge en personlig skrivelse med til de, som på nu¬ 
værende tidspunkt har afgivet deres bestilling. 


Jeg talte med en pilot fra 

en flyvende tallerken 

På det italienske blad „Le Ore“s redaktion fandt 
den 24. januar 1963 et interview sted med den itali¬ 
enske journalist Bruno Ghibaudi. 

Ghibaudi har i to år viet største delen af sin tid 
til studiet af flyvende tallerkener og regnes i dag 
— ved siden af konsul, dr. Alberto Perego — som 
en af de fineste kendere af flyvende tallerkener. 

Interviewet er formet og gengivet som spørgsmål 
og svar. 

Spørgsmål: Hvoraf kommer det, at De så liden¬ 
skabeligt interesserer Dem for flyvende tallerkener, 
og at De i dag anses for at være specialist i dette 
spørgsmål ? 

Svar: Når jeg tænker tilbage på de omstændighe¬ 
der, der, som De siger, har gjort mig til specialist i 
flyvende tallerkener, må jeg smile. En tilfældighed 
satte mig i gang med arbejdet. Indtil for to år siden 
havde jeg ikke beskæftiget mig med flyvende taller¬ 
kener. De spredte artikler i aviserne havde jeg 
blot læst uden at bekymre mig om indholdet, hvor¬ 
for jeg heller ikke havde dannet mig nogen mening 
om flyvende tallerkener. Muligvis kun af dovenskab. 
Som videnskabelig medarbejder ved fjernsynet, pres¬ 
sen og de illustrerede blade har jeg altid interesseret 
mig for videnskabelige emner og havde også be¬ 
skæftiget mig med aeronautik og astronautik, men 
jeg havde altid skubbet de efterretninger, som om¬ 
handlede flyvende tallerkener, tilside. Mit kendskab 
til disse spørgsmål var derfor yderst ringe, og jeg 
følte mig ikke berettiget til at fælde nogen dom 
herom. 

Spørgsmål: Hvornår kom interessen? 

Svar: Netop for to siden, da jeg begav mig til 
fjernsynsstudiet for at diskutere en ny udsendelses¬ 
række med regissør Giulio Macchi. Han sad netop 
og læste en artikel, hvis titel var særligt iøjnefal¬ 
dende: „Den svejtsiske psykolog Jung tror på ek¬ 
sistensen af flyvende tallerkener. 14 Ganske uventet 
spurgte Macchi: „Hvorfor forbereder du ikke en 
udsendelse om de mænd, som hævder, at de har set 
en flyvende tallerken? 44 Således skete det, at jeg uden 
rigtig at kunne forklare det, kom til at beskæftige 
mig med et problem, som tryllebandt mig mere og 
mere, jo længere jeg kom ind i undersøgelserne. 

Spørgsmål: Har De påtaget Dem dette hverv? 

Svar: Jeg ville prøve at afsløre noget positivt, 
men mere af nysgerrighed end af overbevisning. Efter 
nogle ugers forløb gik jeg så på jagt efter de per¬ 
soner, som hævdede at have set flyvende tallerkener. 
Denne opgave var alt andet end let, fordi det for 
mange øjenvidner havde haft temmelig slemme føl¬ 
ger at berette om deres oplevelser: de blev udleet, 
udspurgt og forhørt på kryds og tværs og sluttelig 
beskyldt for at ville lave mystifikationer. Så blev 
de forsigtigere og ville ikke tale mere herom. Samt¬ 
lige disse beretninger fra øjenvidner lod mig for¬ 
stå, at de ikke kunne afvises med de sædvanlige er¬ 
klæringer om spejlinger, massesuggestion, meteorer, 
naturlige atmosfæiske foreteelser, vejrballoner eller 
kunstige satelliter. Hertil kom, at der blandt de ad¬ 
spurgte hvis udsagn gjorde et stærkt indtryk på mig, 
f. eks. var meget ansete og troværdige personer såsom 
akademikere, militærpiloter, politiofficerer o.s.v. 

Spørgsmål: Hvad har De fundet ud af? 

Svar: Til min store overraskelse har jeg fundet, 
at de flyvende tallerkener også hyppigt viste sig over 
Italien, og at et antal personer havde fotograferet 
dem. Der fandtes endnu nogle, som havde haft den 
lykke at finde stykker af materiale, som UFObesæt- 
ningerne havde efterladt på Jorden efter landinger. 
Jeg begyndte langsomt at begribe, at problemet var 
langt vigtigere, end jeg oprindeligt havde kunnet 
ane. Men stadig manede min egen kulturelle og 
videnskabelige uddannelse mig til en vis forsigtighed. 
Derfor søgte jeg at dæmpe min enthusiasme og at 
fortsætte mine undersøgelser på en objektiv måde. I 
mellemtiden var den planlagte udsendelse, hvor jeg 
skulle have haft et indslag om de flyvende taller¬ 
kener, blevet aflyst. Der var nu ingen faglige grun¬ 
de for mig til at fortsætte mine undersøgelser, men 
det, som jeg allerede havde erfaret, havde ægget 
mig så dybt og lidenskabeligt, at jeg følte, at jeg 
for egen regning måtte fortsætte undersøgelserne. 

Spørgsmål: Har De læst noget herom i bøger? 

Svar: I de sidste 15 år er der skrevet mindst 400 
„alvorlige 41 bøger om emnet — også af oplyste og 
samvittighedsfulde mennesker. De vigtigste af dem 
har jeg læst, og det har overbevist mig om, at fæno¬ 
menet er af virkelig betydning: folk har virkelig set 
flyvende tallerkener — selv om de offentlige myn¬ 
digheder benægter eksistensen heraf. 


Spørgsmål: Hvorfor har De netop talt om disse 
sidste 15 år? 

Svar: Denne angivelse er ikke tilfældig. I virkelig¬ 
heden er den 24. juni 47 den dato, da de flyvende 
tallerkener første gang officielt blev omtalt i aviserne 
over hele verden. På denne dag modte en amerikansk 
civilflyver, Kenneth Arnold, ved overflyvning af 
Mt. Rainier (i staten Washington) på sin søgning 
efter et savnet luftfartøj, en formation af ni flyvende 
objekter. De var runde og skinnede og var mindst 
30 m i diameter. Journalisterne bad om nærmere 
detailler, og Arnold svarede, at de lignede „flyvende 
suppetallerkener 44 (flying saucer) uden at tænke over, 
at denne maleriske betegnelse skulle få den største 
udbredelse som benævnelse for disse mystiske ma¬ 
skiner. 

Spørgsmål: Var dette den første observation af 
flyvende tallerkener på Jorden? 

Svar: Jeg har ikke tilfældigt talt om „officiel 44 om¬ 
tale. I sin tid blev det bekendt, at de allierede pilo¬ 
ter, som i 1944 kæmpede i Europa, til deres kom¬ 
mandanturer har berettet, at de ofte over det tyske 
luftrum har set mærkelige flyvende maskiner, som 
ubevægelige har iagttaget luftkampene uden at gribe 
ind for derefter med forbløffende hastighed at for¬ 
svinde. Den allierede generalstab formodede, at det 
drejede sig om hemmelige våben, som var blevet 
lovprist af Gobbelpropagandaen. Denne antagelse 
måtte man dog lade falde, da de allieredes hemme¬ 
lige agenter kunne indberette, at tyskerne på deres 
side havde mistanke om, at disse hemmelighedsfulde 
maskiner var amerikanske fly. 

Spørgsmål: Hvilke beviser har man samlet for at 
kunne bekræfte eksistensen af flyvende tallerkener? 

Svar: Udover observationer af kvalificerede iagtta¬ 
gere såsom militærpiloter, astronomer, kontrollører 
i lufthavne, politifolk o.s.v., så har radarobserva¬ 
tioner gjort stærkest indtryk på mig. I virkelighe¬ 
den har radar, som mange iagttagere har berettet 
overfor mig, „meldt 44 om tilstedeværelse af flyvende 
tallerkener, og vi kan uden alt for store indrømmel¬ 
ser anerkende, at radar i det mindste ikke lider af 
hallucinationer. 

Spørgsmål: Findes der andre beviser? 

Svar : Ja, og af forskellig art: fotografier, filmop¬ 
tagelser, metaller og mineralske substanser, som grun¬ 
digt er blevet undersøgt af specialister og teknikere, 

som har erklæret, at disse ting var ukendte på vor 
planet eller var af en sådan finhed, at vor metal- 
lurgiske industri ikke var i stand til at fremstille 
dem. Disse eksempler er allerede talrige. 

Spørgsmål: Man måtte altså heraf slutte, at disse 
hemmelighedsfulde maskiner måske ikke blot eksi¬ 
sterede, men også, at de ikke kunne være fremstil¬ 
lede på vor planet? 

Svar: Ubetinget. Ingen stormagt på Jorden er i 
dag i stand til at bygge flyvende tallerkener af flere 
grunde. For det første: ingen stormagt kunne i 15 
år bevare hemmeligheden om fremstilling af flyvende 
tallerkener, uden at andre magters hemmelige tjenste 
ville opdage dette. For det andet: hvis de flyvende 
tallerkener var en ny slags hemmelige våben, ville 
det være uforståeligt, at de teknikere, som havde 
konstrueret dem, ville være så tåbelige, at de lod 
dem flyve over andre magters territorium. For det 
tredie: hvis en magt virkelig var i besiddelse af fly¬ 
vende tallerkener, ville de næppe bygge deres for¬ 
svar på et kostbart og sårbart luftvåben eller sætte 
deres prestige på spil ved rumraketternes usikre re¬ 
sultater. Sluttelig har radarobservationerne siden 1948 
vist, de flyvende tallerkener kunne opnå hastigheder 
på 30.000 km/t og højder på ca. 80.000 m. Vi ved 
meget godt, at intet jordisk fly i dag er i stand til 
at nå disse hastigheder og højder. Ikke nok hermed. 
De flyvende tallerkener har vist, at de er i stand 
til at udføre meget „snævre“ manøvrer eller endog 
at „vende“ deres flyretning, når de raser af sted med 
over 20.000 km/t. Hvilket jordisk væsen ville være 
i stand til at udholde så stærke hastighedsændringer 
uden at omkomme? Hvis også en nation var i stand 
til at konstruere sådanne skiver, så ville de være 
nødsaget til at have en pilot fra en anden planet. 

Spørgsmål: Er der nogen sinde landet en flyvende 
tallerken? 

Svar: Mange gange. De indtil nu fastslåede lan¬ 
dingers antal beløber sig til mindst 2.000. Obser¬ 
vationernes antal derimod er mindst 200.000. I man¬ 
ge tilfælde har piloterne forladt deres maskiner og 
har også vekslet nogle ord med personer, som er kom¬ 
met til stede. 

Spørgsmål: Hvilket sprog taler disse piloter? 

Svar: Efter forholdene. Nogle indskrænker sig til 
at gøre sig forståelig ved hjælp af fagter. Andre be¬ 
tjener sig af det sprog, som de trufne personer taler. 
Jeg må indrømme, at netop dette med sproget har 


fængslet mig mest. Man kunne dog blot tænke sig 
lidt om for at komme til den slutning, at der her 
egentlig ikke kunne forekomme nogen indsigelse. 
Hvis de ikke-jordiske havde nøjedes med at udstøde 
gutturale enstavelses lyde, således som man ser i 
mange utopiske fantasifilm, ville det jo ikke være 
lykkedes for dem at gøre sig forståelige. 

Spørgsmål: Hvorledes er det muligt for dem at 
kende vore sprog? 

Svar: Denne kendsgerning vil utvivlsomt forundre 
mange. Det er måske ikke så forbløffende, som det 
i første øjeblik ser ud til. I virkeligheden er det jo 
intet problem for os at lære et andet sprog end vort 
modersmål. En vidt fremskreden videnskab, for hvil¬ 
ken de flyvende tallerkener er et bevis, har sikkert 
intet problem med at finde muligheder for at „op¬ 
fange" vore sprog (f. eks. gennem vore radioudsen¬ 
delser), tyde dem og lære dem. Den, der er i be¬ 
greb med at foretage en rejse til et fremmed land, 
vil vel søge at lære det pågældende lands sprog. 

Spørgsmål: Hvorfra kommer piloterne? Fra Mars, 
Venus eller fra andre mælkeveje? 

Svar: De kan komme fra planeter i vort solsystem 
eller fra andre solsystemer i vor mælkevej eller fra 
andre mælkevejssystemer. For piloter, som kender 
hemmeligheden og har færdighed i at foretage inter- 
planetariske flyvninger, er afstande ikke mere noget 
problem, således som det er tilfældet for vor astro¬ 
nautik. 

Hvis vi betragter problemet i al almindelighed, så 
må vi antage, at de i vor atmosfære forekommende 
flyvende tallerkener kommer fra talrige punkter i 
verdensrummet, og dette ville være forklaringen på 
de forskellige former. Nogle kommer med simple 
opklaringsopgaver for øje, og det er derfor ikke nød¬ 
vendigt, at de er bemandede med levende væsener, 
men kan være fjernstyrede, således som vore kun¬ 
stige satellitter er det. 

Efter andre antagelser er de flyvende tallerkener 
dog styrede af piloter. Det antages, at de benytter de 
interplanetariske magnetiske kraftlinier i verdensrum¬ 
met til deres rejser. På disse rejser passerer de nær 
Jorden, der således fungerer som en etapestation. An¬ 
dre igen kommer til os, fordi Jorden kunne have 
konkret og vedvarende interesse for dem. 

Spørgsmål: Hvorledes ser disse piloter ud? 

Svar: De mennesker, som har haft den lykke at 
møde dem. beskriver dem på forskellig måde. Nogle 

er små med mørk hudfarve ca. 150 cm høje. Andre 
har den samme højde som os omend med nogle små 
kropslige afvigelser, andre synes at være mere end 
2 meter høje med blondt hår, som når til skulderen 
og lys ansigtsfarve. Man skal dog ikke undre sig over 
så forskellige typer: man må gå ud fra, at de kan 
komme fra mange langt fra hinanden fjernede pla¬ 
neter af vidt forskellig beskaffenhed. 

Spørgsmål: Hvorledes kan De nu vide alt dette? 

Svar: Af en meget simpel grund. Jeg har for ikke 
så længe siden selv set dem. 

Spørgsmål: Og De har talt med dem? 

Svar: Ja. 

Spørgsmål: Ligner de os? 

Svar: Ja. Det er mærkeligt, fordi antagelsen af, at 
den menneskelige skikkelse i kosmos er universel — 
som en del af den kosmiske harmoni — altid er ble¬ 
vet afvist som usandsynlig. Det er virkelig således, 
at sandheden altid er for simpel til, at den kan blive 
troet. Jeg har naturligvis talt om udseendet og om de 
ydre legemlige kendetegn. Mulige forskelle i deres 
verden, forskelle i tyngdekraft eller atmosfære på de¬ 
res planeter kan efter omstændighederne muligt kun 
udholdes af indre organer, som er i stand til at ud¬ 
øve fysiologiske funktioner, som er forskellig fra 
vor. 

Spørgsmål: Hvorledes er de klædt? 

Svar: Når vi tænker på, at disse piloter rejser med 
maskiner, som er underkastet de heftigste acceleratio¬ 
ner, må det ikke undre os, at deres legemer er be¬ 
skyttet af særlige dragter, således som det er tilfæl¬ 
det med vore astronauter. Naturligvis har deres vi¬ 
denskabelige fremskridt gjort det muligt at gøre be¬ 
skyttelsesdragten meget simpel og samtidig forstærke 
beskyttelsesvirkningen. Derfor er disse piloters rum¬ 
dragt yderst tynd og let. Farven er forskellig, men 
det har formentlig ingen betydning. Det drejer sig 
næsten altid om en tætsluttende dragt, som i taljen 
bliver fastholdt af et ca. 20 cm bredt bælte, på hvil¬ 
ket der er anbragt forskellige instrumenter. Om hal¬ 
sen og håndledene afsluttes dragten af en elastisk 
linning. Skoene er lave og uden sømme. Mange pilo¬ 
ter er kortklippede. 

Spørgsmål: Hvornår havde De første gang kontakt 
med ikke-jordiske mennesker? 

Svar: For iy 2 år siden — i sommeren 1961. Jeg 
havde i et milanougeblad offentliggjort en længere 
afhandling om flyvende tallerkener og begyndte på 


denne måde at blive regnet for en faglig ekspert på 
dette område. 

Spørgsmål: Kom piloterne for at besøge Dem? 

Svar: Absolut ikke. Men, for at sige sandheden, 
jeg blev indbudt til at træffe dem. 

Spørgsmål: Under hvilke omstændigheder skete 
det? 

Svar: Desværre kan jeg ikke udtale mig i detailler, 
fordi jeg er sikker på, at det ville blive vanskeligt at 
tro på mine ord. Jeg kan dog forsikre, at alt blev af¬ 
viklet som den naturligste ting af verden. Ingen uto¬ 
pisk filmsatmosfære, ingen fænomener eller pludse¬ 
lig forsvinden, ingen trick eller hekseri, men et fuld¬ 
komment normalt møde, således som det er sædvan¬ 
ligt blandt mennesker på denne Jord. Samtalen var 
lang, hjertelig, alvorlig og fra min side — efter at 
den første forbløffende betagethed havde lagt sig — 
ledet af en virkelig og samvittighedsfuld videnska¬ 
belig nysgerrighed og fra min modparts side ledet af 
en oprigtig vilje til at besvare mine spørgsmål. 

Spørgsmål: Hvad talte De om? 

Svar: Om mange ting begyndende med de flyvende 
tallerkeners drivkraft til de bevæggrunde, der foran¬ 
lediger dem til at komme til os, om spørgsmål i den 
internationale politik, om livet på deres planeter. Jeg 
indrømmer, at min faglige indstilling har bevæget 
mig til fremfor alt at tale om videnskabelige emner. 

Spørgsmål: Hvor fandt sammenkomsten sted? I det 
frie ? 

Svar: Nej, nej, i et hus, således som det anstår sig 
anstændige mennesker. Nå, spøg tilside, det var en 
meget velorganiseret kontakt. 

Spørgsmål: Kan De meddele os stedet? 

Svar: Desværre ikke. 

Spørgsmål: Hvorfor ikke? 

Svar: Kontakten fandt sted i en atmosfære af til¬ 
bageholdenhed og fortrolighed. Piloten bad mig selv 
om ikke at viderefortælle disse enkeltheder. 

Spørgsmål: Var der andre vidner til stede? 

Svar: Ja, tre. To var mine venner, som jeg havde 
bedt om at ledsage mig til dette usædvanlige møde. 
Den tredie var formidleren. 

Spørgsmål: Hvem var denne formidler? 

Svar: De vil vide for mange detailler, og jeg kan 
desværre ikke svare herpå. 

Spørgsmål: Men var denne pilot da kommet til 
Jorden udelukkende for at træffe Dem? 

Svar: Jeg tror bestemt ikke, at jeg fortjener så 





megen opmærksomhed. Jeg tror mere på, at han 
simpelt hen har benyttet en af sine rejser til at 
træffe mig. Muligt har det også været ren nysgerrig¬ 
hed fra hans side. 

Spørgsmål: Dette vil altså betyde, at de ikke-jordi- 
ske til dagligt lever blandt os eller hyppigt besøger 
os, uden at vi bemærker noget herom? 

Svar: Det er mig fuldkommen bevidst, at det, som 
jeg nu vil sige til Dem, vil overraske Dem, men det 
er en kendsgerning. Disse piloter lander mange 
gange på vor planet. Og det kommer ikke som no¬ 
gen overraskelse, hvis dette afstedkom, at nogle af 
dem allerede nu lever blandt os. 

Spørgsmål: Hvorledes er dette muligt? Er de da 
usynlige ? 

Svar: Absolut ikke. De består af kød og blod 
som os. Man behøver derfor ikke at undre sig, når 
nogle påstår, at der blandt os befinder sig personer, 
som stammer fra en anden verden. Deres lighed med 
os er naturligvis en medvirkende årsag til at skjule 
deres identitet. 

Spørgsmål: Vil De dermed sige, at disse ikke-jor- 
diske færdes blandt os for at udspionere os ? Og 
hvem garanterer mig for, at De ikke også er en af 
disse? 

Svar: Styr Deres fantasi, eller tvinger De mig til 
at vise Dem min fødselsattest og øvrige identitetspa¬ 
pirer. For at tale alvorligt: de er her netop ikke for 
at udspionere os, men kun for at gøre os godt. Og — 
mærk Dem dette — jeg er ikke den første, som siger 
dette. I mange tilfælde har disse piloter benyttet et 
tilfældigt møde til udtrykkeligt at meddele, at en af 
de grunde, der bevæger dem til at overvåge vor pla¬ 
net, virkelig er at forhindre, at ubetænksomhed og 
dårskab skal udløse en atomkrig, der fuldstændigt vil¬ 
le ødelægge vor civilisation. Såvidt mine egne erfa¬ 
ringer tillader mig at tale herom, garanterer jeg Dem, 
at jeg også er af den samme mening. 

Spørgsmål: Det vil altså sige, at de vil skride ind, 
såfremt der består en præcis og umiddelbar fare for, 
at en atomkrig skulle udløses? 

Svar: Ønsket om, at de vil gøre dette, er mange 
gange kommet til udtryk. Men vi må ikke lulle os 
ind i den illusion, at de er almægtige guddomme, og 
at det altid lykkes dem at gøre vore dumheder gode 
igen. Gennem tekniske og videnskabelige fremskridt 
opnår man ikke ufejlbarlighed. I det afgørende øje¬ 
blik kunne en dagligdags episode forhindre deres ind- 


skriden og kuldkaste deres planer og gode vilje til at 
ville hjælpe os. Derfor må vi ikke begå den fejl at an¬ 
tage, at deres hjælp, f.eks. kunne bestå deri, at de fjer¬ 
nede alle atomvåben. I så tilfælde ville menneskets 
hensigt udelukkende bestå i at konstruere nye atom¬ 
våben. Derfor ytrer deres hjælp sig på langt mere 
omfattende og langt dyberegående måde og stiler mere 
hen imod at øve indflydelse på menneskene end på at 
ødelægge maskinerne. 

Spørgsmål: Har de evner til at tvinge vore viljer? 
Med andre ord, har de mulighed for psykisk at „sæt¬ 
te sig på os“, eller har de overnaturlig evner? 

Svar: Efter de flyvende tallerkeners tekniske fuld¬ 
kommenhed at dømme, må vi nødtvungent indrøm¬ 
me, at deres videnskab er vor uhyre langt overlegen. 
Deres fremskridt må dog ikke opfattes som værende 
af ren teknisk og mekanisk art. Personlig er jeg over¬ 
bevist om, at deres fremskridt fremfor alt er af mo¬ 
ralsk art, thi uden denne ender man uundgåelig ved 
anskaffelsen af atombomben og straks derefter ved 
anvendelse af den mod medmenneskene. Derfor kun¬ 
ne disse piloter meget vel besidde et middel, som 
kunne tvinge vore viljer, men de gør ingen brug her¬ 
af, fordi deres moralske love forbyder dette. 

Spørgsmål: Når de er i stand til at øve indfly¬ 
delse på menneskene, hvorfor lader de så ikke vore 
hjerner udelukke begrebet krig? 

Svar: Deres handlinger krænker aldrig andres fri¬ 
hed, og der er derfor for dem sat visse grænser. 

Spørgsmål: Har man givet Dem umiddelbare be¬ 
viser på disse evner? 

Svar: Ja. Og på en måde, som ikke er til at tage 
fejl af. 

Spørgsmål: Er de i stand til at gøre sig forståelig 
overfor hinanden ved tankeoverføring? 

Svar: Ja, og dette bør ikke forundre os, thi også 
vore videnskabsmænd har muligheden for telepatisk 
forståelse for øje og forsøger aktivt at afsløre me¬ 
kanismen for at anvende den til militære formål. 
For enhver, som til fulde kender den menneskelige 
hjernes modtagelsesevne, må det første skridt være 
at udnytte denne evne. 

Spørgsmål: Benyttes denne metode kun indbyrdes 
mellem dem, eller benyttes den også overfor jord¬ 
mennesker? 

Svar: I mange tilfælde har piloterne benyttet tele¬ 
pati for at gøre sig forståelig overfor de mennesker, 
som de har truffet. For at der imidlertid kan kom- 







me en forståelse i stand, er det nødvendigt, at jord¬ 
partneren har en særlig modtagerevne og er i stand 
til at opfange, hvad der bliver sendt. 

Spørgsmål: Har de allerede længe været blandt os? 

Svar: Hvis vi anerkender den forudsætning, at det 
er muligt for dem at foretage rejser i rummet eller 
ligeud erkender muligheden af, at de kan opholde 
sig blandt os, så er tiden kun af sekundær betydning. 
Svaret giver sig af sig selv, når vi erindrer, at fly¬ 
vende tallerkener allerede i bibelsk tid er observeret, 
hvilket fremgår af forskellige dokumenter fra tidli¬ 
gere århundreder. 

Spørgsmål: Hvorfor træder de ikke frem åbenbar 
for enhver? 

Svar: Fordi masserne efter deres mening ikke er 
modne til en sådan åbenbar fremtræden. Grundene 
hertil er ret talrige. Det drejer sig ikke alene om at 
undgå en panik, som ville gribe menneskene, såfremt 
himlen pludselig var dækket af rumskibe, selv om 
denne grund ikke er den eneste. Vi kan blot her 
erindre os Orson Welles radioudsendelse i året 1938, 
hvor en angivelig invasion af marsmennesker var så 
realistisk, at den udløste en panikbølge i hele staten 
New York. Panikbølgen medførte trafiksammenbrud 
og færdselsuheld med nogle dødsofre og talrige kvæ¬ 
stede. I øvrigt har det kommercielle fjernsyn i Eng¬ 
land sidste år anvendt en lignende ide. Udsendelsen 
måtte dog afbrydes efter den første halvdel, fordi be¬ 
boerne omkring TV-stationen yderst alarmeret bloke¬ 
rede politiets og militærets telefoner. Men problemet 
har også en anden side. Vi må ikke glemme, at der 
mellem deres og vor videnskab er en afstand på 
tusinder af år, og at derfor en „officiel" masselan¬ 
ding af beboere fra andre planeter uundgåelig vil ud¬ 
fordre til sammenligning mellem deres verdener og 
vor. Hvorledes ville disse tilnærmelser virke på os? 
På visse områder ville vi uden tvivl blive rystede, 
men den ville på ingen måde forstyrre eller ophidse 
os. Så meget mere, som der findes kosmiske love, der 
forbyder højere udviklede mennesker at gå ud over 
visse grænser for at indvirke på evolutionen og ud¬ 
viklingen hos tilbagestående folk. Og dette, fordi et¬ 
hvert folk selv skal være herre over sine fremskridt 
og selv må betale prisen for sine fejltagelser og sejre. 
Der findes endnu flere bevæggrunde, men det er mig 
ikketilladt at tale herom. 

Spørgsmål: Har „de store" på denne Jord kend¬ 


skab til eksistensen af disse ikke-jordiske piloter? Har 
de allerede været i kontakt med dem? 

Svar: Nogle prominente personligheder — civile 
og militære — har offentligt bekræftet, at de tror på 
eksistensen af flyvende tallerkener og tillægger dem 
ikke-jordisk oprindelse. Desværre er det mig ikke 
tilladt at oplyse noget om, hvorvidt denne vished sim¬ 
pelt hen beror på studiet af allerede fastslåede og 
meget talrige observationer eller går tilbage til direkte 
kontakter. 

Sførgsmål: Der er blevet offentliggjort mange ef¬ 
terretninger om hemmelighedsfulde „sorte mænd", 
som sædvanligvis pålægger de pågældende, som ta¬ 
ler for meget om disse argumenter, tavshed. Har De 
nogen sinde set sådanne „sorte mænd" ? 

Svar: Nej, absolut ikke. Man har talt meget om 
disse berygtede „sorte mænd". Mange personer, her¬ 
under også Adamski, som hævder at have fotografe¬ 
ret flyvende tallerkener og talt med deres piloter, 
har flere gange haft besøg af disse „tavshedens 
mænd". I de senere år har man intet hørt om dem. 
Sandsynligvis drejer det sig om alle andre end ikke- 
jordiske piloter. 

Spørgsmål: Findes der krige hos de ikke-jordiske? 

Svar: Om dette punkt kan jeg ikke udtale mig 
med nøjagtighed. Jeg kunne tænke mig — når vi med 
„krig" forstår konflikter mellem det gode og det 
onde, under hvilken form det end optræder — at 
man så måtte sige, at der findes krige overalt i et 
hele univers, hvor menneskelige skabninger lever. 

Spørgsmål: Findes der hos dem følelser for kær¬ 
lighed, had, venskab, troskab, solidaritet? 

Svar: De erfaringer, som jeg har gjort, tillader 
mig at hævde, at de gode følelser hos dem er uhyre 
mægtige, mens de dårlige næsten fuldstændig er for¬ 
svundet. 

Her ender vort interview med Bruno Ghibaudi. Vi 
har gjort os umage for at få den største objektivitet i 
udtalelserne. Det må overlades til læseren at tro på 
Ghibaudi eller ikke, han er dog blevet til en af den 
lille mytologis personligheder i vort land. 

Kilde: „Le Ore“ nr. 3 og 4 den 

24. og 31. januar 1963. 

